Iñigo FM - Hiruka.eus\n@xletona: Errobi-Aturrin @EHBai eta Fronte Nazionala aurrez aurre 2. itzulirako. Ona batetik, gogorra bestetik. http://www.berria.eus/albisteak/109259/eh_bai_bigarren_itzulian_izanen_da_bost_kantonamendutan.htm …\nErrobi-Aturrin @EHBai eta Fronte Nazionala aurrez aurre 2. itzulirako. Ona batetik, gogorra bestetik. http://www.berria.eus/albisteak/109259/eh_bai_bigarren_itzulian_izanen_da_bost_kantonamendutan.htm …\n@inig_o: EH Bai: 14.357 boto, 1. indarra Errobi-Aturrin eta 5 kantonamendutan 2. bueltara. EAJ: 1.243 boto. Abertzaleak hazten baina apal. #bozak15\nEH Bai: 14.357 boto, 1. indarra Errobi-Aturrin eta 5 kantonamendutan 2. bueltara. EAJ: 1.243 boto. Abertzaleak hazten baina apal. #bozak15\n@naiz_info: Ipar Euskal Herriko mapa politikoa, departamenduko bozen arabera: http://NAIZ.EUS  pic.twitter.com/UFOu7dhP27\nIpar Euskal Herriko mapa politikoa, departamenduko bozen arabera: http://NAIZ.EUS pic.twitter.com/UFOu7dhP27\n@itzulipurdika: @LaudioGaztetxea Pablo Gorostiaga alkate zela jaio zen.Gaur Gazte Asanbladak giltza itzuli dio #batgutxiago #bibazu pic.twitter.com/LDKZ66JTUl\n@LaudioGaztetxea Pablo Gorostiaga alkate zela jaio zen.Gaur Gazte Asanbladak giltza itzuli dio #batgutxiago #bibazu pic.twitter.com/LDKZ66JTUl\n@berria: Eskerrik asko @euskalirratiak @Kanaldude @IEHkohitza @kazetaeus eta Herria. Beste behin, plazer bat @EuskalHedabide pic.twitter.com/B3T0AF0Z1q\nEskerrik asko @euskalirratiak @Kanaldude @IEHkohitza @kazetaeus eta Herria. Beste behin, plazer bat @EuskalHedabide pic.twitter.com/B3T0AF0Z1q\n@txargain: etb-n Andaluziako hauteskundeak lehenago Iparraldeko kantonamendukoak baino. España eraikitzen egunero!\netb-n Andaluziako hauteskundeak lehenago Iparraldeko kantonamendukoak baino. España eraikitzen egunero!\n@inig_o: Ertzaintzak zainduta ari dira gutxieneko zerbitzuetan dabiltzan garbitzaileak Itzubaltzetan #greba\nErtzaintzak zainduta ari dira gutxieneko zerbitzuetan dabiltzan garbitzaileak Itzubaltzetan #greba\n@inig_o: Ertzainen helikopterua eta AEK http://goo.gl/1YTE3p \nErtzainen helikopterua eta AEK http://goo.gl/1YTE3p\nErtzainen helikopterua eta AEK\nBerriro ere Korrika ate joka dugu, euskalduntzea egingarria egiteko txiroak bezala, diru eske. Eta kasualitaterik ez dagoen Euskal Herri honetan, Otxandioko AEKko kideek sortu zuten "Nor-Nori-Nork" kanta ezagunak, gure diruaz erositako ertzainen helikopteroarenak, 20 urte beteko ditu aurten.\n@virginiacobos: @leioawaterpolo euskeraren alde! @sarasola10leire @saraalicante03 Korrikaren aurkezpena Leioan. #Korrika19 pic.twitter.com/y8jjexzqrj\n@leioawaterpolo euskeraren alde! @sarasola10leire @saraalicante03 Korrikaren aurkezpena Leioan. #Korrika19 pic.twitter.com/y8jjexzqrj\n@eeizagirre: Sinatu eta bidali argazkia, zeren #KazetaritzaEzDaDelitua http://kazetaritzaezdadelitua.info/kontaktua/  pic.twitter.com/4JUvStHUgL\nSinatu eta bidali argazkia, zeren #KazetaritzaEzDaDelitua http://kazetaritzaezdadelitua.info/kontaktua/ pic.twitter.com/4JUvStHUgL\n@inig_o: Garbiketa grebaren 1.go eguna Itzubaltzetan: zakarrontzien edukia eta "Getxoberri"-ren zatiak lurretik botata pic.twitter.com/FyPfg94K0X\nGarbiketa grebaren 1.go eguna Itzubaltzetan: zakarrontzien edukia eta "Getxoberri"-ren zatiak lurretik botata pic.twitter.com/FyPfg94K0X\n@inig_o: Internazionalismoa ez da delitu! http://goo.gl/HLrupR \nInternazionalismoa ez da delitu! http://goo.gl/HLrupR\nInternazionalismoa ez da delitu!\n@inig_o: Espainiak epaiketa politikoakaz jarraitu gura duen http://goo.gl/nxYke7 \nEspainiak epaiketa politikoakaz jarraitu gura duen http://goo.gl/nxYke7\nEspainiak epaiketa politikoakaz jarraitu gura duen\nEspainiak epaiketa politikoakaz jarraitu gura duen honetan, Askapena eta Gabiren alde lan egiteko ordua da. Internazionalismoa ez da delitu!\nIñigo FM\t Garai hotz hauetan, zer hobea sutondoaren epelean leihotik elurra mara-mara zelan erortzen den ikustea baino! Gaur ez dagoenez elurrik, Siroka Uribe eta Enkarterrietako taldearen "Malutak" proiektuko ale bat ekartzen dut. Goza ezazue!\n@inig_o: Rubén Nieto Kazetaria libre utzi zuten atzo, 18/98 epaiketa politikoan jarritako 10 urteko zigorra beteta. Adierazpen Askatasuna non dago?\nRubén Nieto Kazetaria libre utzi zuten atzo, 18/98 epaiketa politikoan jarritako 10 urteko zigorra beteta. Adierazpen Askatasuna non dago?\n@inig_o: Beste gau batez, Gobelari so ibili dira ibaiaren inguruko auzokideak. Errekaganeko ubidean emaria azkartzea eskatu dute batzuek. #Getxo\nBeste gau batez, Gobelari so ibili dira ibaiaren inguruko auzokideak. Errekaganeko ubidean emaria azkartzea eskatu dute batzuek. #Getxo\n@HirukaEus: Denboralaren eraginez hainbat harri erori dira Berangoko elizatik. Suhiltzaileak bertan dabiltza lanean\nDenboralaren eraginez hainbat harri erori dira Berangoko elizatik. Suhiltzaileak bertan dabiltza lanean


OnePlus 6 maiatzaren 17an aurkeztuko da ofizialki Txinan | Androidea\nEder Ferreno | | Android txinatarra, OnePlus\nAzkenean! OnePlus 6 merkatura iritsi izanaren inguruko zurrumurruen ostean, jada baditugu datu ofizialak. Txinako markaren gama altuaren aurkezpen data ofiziala berretsi da. Duela aste batzuk maiatzean aurkeztuko zela esan zuten. Azkenean baieztatu den zerbait. Maiatzaren erdialderako ekitaldi bat dugulako.\nZehazki, maiatzaren 17an, OnePlus 6 hau ofizialki aurkeztuko da Txinan. Asteen ziurgabetasunaren ondoren, azkenean aurkezpen data ofiziala dugu gama altuerako. Zalantzarik gabe, itxaropen handia sortuko duen gertaera.\nAste berean bertan zurrumurruak sortu ziren telefonoa maiatzaren 18an Asiako merkatu batzuetan merkaturatuko zela esan zuten. Marka bera azkar faltsua zela iruzkindu zuen arren. Ezagutu zuten lehen aldia. Azkenean, baieztapen ofiziala dugu.\nTxinan maiatzaren 17an aurkezpen ekitaldi ofiziala egingo da. Hala ere, ez da telefonoaren aurkezpen ekitaldi bakarra izango. Maiatzaren 16an beste aurkezpen ekitaldi bat antolatu da Londresen. Beraz, Europan gailua ezagutuko dugu lehenik eta behin, gertaera honetan OnePlus 6-ri buruzko guztia jakin ahal izango dugu, nahiz eta orain arte gailuaren inguruko hainbat xehetasun ditugun. Asko agerian utzi ditu konpainiako zuzendari nagusiak berak. Baina goi mailako gamari buruzko ideia bat izaten laguntzen digute.\nBadakigu zure atzealdea beirazkoa izango da. Baita hori ere pantailan koska bat eduki, erabiltzaileak nahi badu ezkutatu daitekeena. Gainera, Snapdragon 845 prozesadorea zain dago OnePlus 6 honetan, gaur egun merkatuan dagoen prozesadorerik indartsuena. Laburbilduz, goi mailako gama osoa.\norain, telefonoaren aurkezpen ofizial honetara arte aste batzuk besterik ez ditugu itxaron behar. Goiko irudian aurkezpenerako agerian geratu den kartela ikus dezakezu. Ziur aski aste hauetan OnePlus 6ri buruzko xehetasun gehiago iragaziko dira. Ekitaldirako sarrerak apirilaren 27an jarriko dira salgai.\nArtikuluaren bide osoa: Androidea » Android gailuak » Telefono mugikorrak » OnePlus » Baieztatuta: OnePlus 6 maiatzaren 17an aurkeztuko da Txinan


Ikasle gehiago eta eskaintza handiagoarekin hasi du ikasturtea MUk — TUlankide MONDRAGON\nIkasle gehiago eta eskaintza handiagoarekin hasi du ikasturtea MUk\nMondragon Unibertsitateak gaur eman dio irekiera ofiziala 2012-2013 ikasturteari, Basque Culinary Centerren, Donostian, egindako ekitaldian. Jaurlaritzako, Gipuzkoako Foru Aldundiko, Mondragon Unibertsitateko eta gizarteko hainbat arloetako ordezkariak izan dira han.\nMUko eta Jaurlaritzako ordezkariak Basque Culinary Centerreko sukaldarien erakustaldia ikusten.\nMUko errektore Iosu Zabalak, MUko lehendakariorde Pedro Urteagak eta MUko idazkari nagusi Idoia Peñakobak Patxi Lopez lehendakaria eta Hezkuntza Unibertsitate eta Ikerketa sailburu Isabel Celaá izan dituzte alboan.\nOrain justu urtebete irekitako Basque Culinary Centerreko areto nagusia goraino beteta zegoela, Peñakobak 2011-2012 ikasturteko memoria akademikoa azaldu du; eta Basque Culinary Centerreko I+G departamenduko zuzendari Iñaki Alava doktoreak gastronomia eta zientzia batu dituen hitzaldi irudimentsu eta dibertigarria eman du.\nIosu Zabala errektoreak azpimarratu du Mondragon Unibertsitateak jakin badakiela oztopoei aurre egiten, eta horren erakusle zerrendatu ditu epe ertainean eskuratutako hainbat lorpen esanguratsu.\nEzin albo batera utzi, bihar bertan ateak irekiko dituen Aretxabaletako Ikus-entzunezko fakultate berria, Basque Culinary Centerrek urtebetean lortutako oihartzun eta onespena, Lidergo Ekintzaile eta Berrikuntza graduak (LEINN) Madrilen eta Herbehereetan nodoak zabaldu izana, 2013-2014 ikasturtetik aurrera Mondragon Healthekin eta Orona taldearekin elkarlanean hurrenez hurren abiaraziko dituen bideomedikuntzako eta energia eta ekojasangarritasunari buruzko ingeniaritzak, eta Ermuako Udalarekin batera langabeen artean ekintzailetasuna bultzatzeko abiarazitako ekimenak, besteak beste.\nBestalde, ikasturte honi lotuta, MUk graduko 12 titulu eskainiko dituela gogorarazi du: sei ingeniaritzan, bi enpresagintzan, bi hezkuntzan, bat ikus-entzunezko komunikazioan eta bana gastronomia eta sukaldaritza arteetan.\nEtengabe garai berrietara egokituz doan unibertsitatea da MU eta laster emango dituzte jakitera 2013-2016 plan estrategikoaren adar gehiago.\nHorren ostean, Patxi Lopez lehendakariak ikasturtearen irekiera ofiziala egin du. Lehendakariak nabarmendu du garai zail hauetan ezinbestekoa dela "arriskuak hartu eta ekintzaile izatea". Eta gaineratu du: "Horretarako ez da nahikoa ezagutza zabaltzea, gizarte baloreak zabaltzea baizik; eta Mondragon Unibertsitatea horren adibide da; balore etikoak, ekonomia eta giza arrakasta batzen dituena".\nEkitaldia bukatzeko, Arrasate Musika Eskolako kideek emanaldi laburra egin dute, eta jarraian luncha izan da.\n“Geroa ereiten” lanak irabazi du Euspot lehiaketako sari nagusia\n2021eko edizioan parte-hartzea oso handia izan da; guztira 87 spot aurkeztu dira, iaz baino 36 lan gehiago. ‘Nekazaritzatik bizi nahi dugu!" izan da aurtengo gaia, nolabait gazteak eta batez ere emakumeak familia-nekazaritzatik bizi izatera animatzeko.


Euskal zinemaren erronka - Euskonews\nZinemagilea (El síndrome de Svensson-en zuzendaria) eta U.P.V. - E.H.U.-ko irakaslea\nEuskal Herrian badaude zinema egiten duten zuzendari, ekoizle, teknikari eta antzezleak. Baina ez daukagu zine egiteko garrantzizkoena: industria. Politikari dagokionez, Euskal Herria Espainiaren eta Frantziaren menpean dagoela esan genezake. Gaur egun, Euskal Herria ez da estatu bat, lurralde batzuk erakunde administratibo ezberdinetan banatuta baino. Espainiako zinemari begira, honek arduratzeko moduko itxura du. Industria txikia da Europako beste estatuekin erkatuz. Gainera, Estatu Batuetako konpainien monopolioa oztopoa da espainiarrek ekoizpena aurrera atera ahal izan dezaten. El sídrome de Svensson pelikularen filmaketa.\nHamarkada hartan, beste zuzendari gazteago batzuk azaldu ziren erreleboa hartuz. Medem, Bajo Ulloa eta De la Iglesiari gagozkio. Haiek eginiko zinema oso pertsonala izanik, ez dauka zer ikusirik, kasu batzuk izan ezik, hemengo kultura eta nortasunarekin. Hala eta guztiz ere, pasa den mendeko bukaeran Eusko Jaurlaritzaren laguntzak zinemagintza bultzatzeko, harrobia kontuan harturik, garrantzizkoak izan ziren inolako zalantzarik gabe. Gobernuak euskal film laburren arloaren promozioa Kimuak izeneko programaren bitartez, munduan zehar zabaltzea lortu zuen. Ekimen polita izanik ere, ia urtero polemika izaten da Kimuak programazioaren aukeratzearekin, zeren eta kanpoan geratu baitira Euskal Herrian egindako film labur aipagarri batzuk. Gainera, askotan sartu dira Espainian egindako film laburrak kanpoko zuzendariarekin, baina hemengo produkzio-etxe baten sinadurarekin. Kimuak programara sartutako film batzuk ez dira aukeratuak izan zinemaldietan eta batzuetan sari asko irabazi dute. Horrela gertatu zitzaidan niri hiru film laburrekin. Nacho Vigalondo, Pepe Sancho eta Marchelo Rubio.\nEuskal zinemarekin lotutako sektore guztiek, eta Eusko Jaurlaritza buruan, hemengo zuzendariak joan ez daitezen saiatu behar dute. Eta joan balitez, niri gertatu zitzaidan bezala, beharrezkoa izango litzateke diru-laguntzen bitartez zinemagile hauek Euskal Herrira berrekartzea. Hala ere, ez zait ardura gure zinemaren etorkizuna, film laburren munduan sustraitutako harrobi bikaina dugulako. Momentu honetan, nik egin dudan bezalaxe, saritutako beste film laburren egileak, film luzeko mundura heldu berriak dira. Modu ezberdinetan iritsita bi kasu aipagarri ditugu. Bizkaitar zinemagile Koldo Serra Gipuzkoa eta Nafarroako basoetan El bosque de las sombras (The backwoods) filmatzen ari da. Serraren filmak nazioarteko ekoizpen bikaina dauka. Britainia Handiko eta Frantziako dirua dago (Euskal Herrikoa ere bai), eta ospe aparteko aktoreekin lan egiten du Algortako zuzendariak. Besteak beste aipatzekoak ditugu: Gary Oldman, Virginie Ledoyen, Aitana Sanchez-Gijón … Serrarentzat ikaragarrizko aukera da bere pelikularen banaketa munduko leku guztietan zehar higituko da eta. Oso ezberdina dugu Telmo Esnal eta Asier Altunaren kasua. Haiek benetako euskal pelikula filmatu dute: Aupa Etxebeste!. Ekoizpena, teknikariak, aktoreak… filmeko parte hartzaile guztiak euskaldunak dira. Eta, gainera, euskaraz filmatuta dago. Banaketaren arazoa zailagoa izango da, Serraren filmarekin konparatuz, baina espero dugu Donostiako Zinemaldian publikoaren erantzun polita izango dutela. Merezi dute. Orduan, euskal pelikula bat modu ezberdinetan egitea posible da: nazioarteko koprodukzioarekin (Serra), Estatuko leku ezberdinetako ekoizpenarekin (nire kasua), edota hemengo produkzioarekin soilik (Esnal eta Altuna). Baina ez gara bakarrak, film laburren mundutik film luze bat egiteko aukera itxaroten daude hemengo zuzendari asko: Ane Muñoz Mitxelena, Jose Mari Goenaga, Borja Cobeaga, Oskar Santos, Emilio Pérez, Igor Legarreta, Aitzol Aramaio, Koldo Almandoz, Luiso Berdejo, Borja Crespo, Tinieblas Gonzalez, David Ilundain, Iñaki Elizalde edo Felix Viscarret, filmatzen diharduena, besteak beste. Kepa Sojo zinemagilea.\nEz dut ahazten Nacho Vigalondok euskal zinemari egindako bultzada Oscar sarietan izendatua izatean 7:35 de la mañana film laburrarekin, Vigalondo Kantabriakoa izan arren (filmak Eusko Jaurlaritzaren diru-laguntza zuen eta produkzio-etxea Bilbokoa zen). Vigalondok egindakoa euskal zinemarentzat ikaragarrizko bulta izan da. Nire aldetik, gainera Nacho Vigalondo aktore gisa pelikulan izan dut, beste euskal aktore batzuekin batera: Martxelo Rubio, Andoni Agirregomezkorta, Txema Blasco, Ivan Villanueva eta Gorka Aginagalde. Bukatzeko, euskal zinemaren munduan etorkizunik badagoela esan genezake, ikaragarrizko harrobia dugunez gero, beste zinemagile ospetsu bihurtu batzuk kontuan hartuta. Erronka airean dago. Eusko Jaurlaritza eta beste erakunde batzuek bere teilatuetan daukate pilota. Nik El síndrome de Svensson kanpoan filmatu dut baina nire hurrengo pelikula Euskal Herrian egitea laket litzaidake. Svensson-ek arrakasta komertziala lortzen badu euskal zinemaren arrakasta izango da. Hauxe izango litzateke nire ekarpen txikia gure herri kuttuneko zazpigarren artean.\nALMANDOZ DE LA CRUZ, Koldo ALTUNA, Asier ARMENDÁRIZ BARRIOS, Montxo BAJO ULLOA, Juanma BLASCO ETXEGUREN, Txema COBEAGA EGUILLOR, Borja ELIZALDE BANDRÉS, Iñaki ESNAL, Telmo MEDEM LAFONT, Julio OLEA RETOLAZA, Pedro RUBIO, Martxelo URBIZU, Enrique URIBE, Imanol


Jakintza Librearen IV. Jardunaldiak, ekainaren 14an Bilbon — Gaztezulo\nJakintza Librearen IV. Jardunaldiak, ekainaren 14an Bilbon\nJakintza Librearen IV. Jardunaldiak, ekainaren 14an Bilbon https://www.gaztezulo.eus/albisteak/jakintza-librearen-iv-jardunaldiak-ekainaren-14an-bilbon https://www.gaztezulo.eus/albisteak/jakintza-librearen-iv-jardunaldiak-ekainaren-14an-bilbon/@@download/image/azkue_fundazioa_1369299045.jpg\n‘Ausar Zaitez! Salto egin eta Sarean jausi’lemapean, Internet, euskara eta berrikuntza uztartuko dituen egitaraua prestatudu Azkue Fundazioak.\nJakintza Librearen IV. Jardunaldiek hitzaldiak,lehiaketak eta mahai-inguruak ekarriko dituzte ekainaren 14an Azkue FundazioakBilbon duen Euskararen Etxera.\nDidac Leek zabalduko du egitaraua ‘Zeu zarazeure ideien piloturik onena’ solasaldiarekin. 16:00etatik aurrera, oinarriteknologikoa duten ideia berritzaileen Inspirit fabrikaren berri emango digueta, gainera, FC Barcelonan Teknologia Berrien zuzendaria denez, erakutsiko duez dela beharrezkoa Silicon Valleyra, Londresera edo Berlinera joatea Internetenarrakasta duen enpresa bat eratzeko.\nBestalde, Euskara Sarean! egitasmo lehiaketaraaurkeztutako proposamen berrienak ezagutzeko aukera izango da eta, denenartean, irabazlea aukeratuko dute.\n17:30etatik aurrera, euren enpresa proiektuakgaratzeko Sareak eskainitako aukerak baliatu dituzten lau ekintzaileren lekukoakekarriko ditu Jardunaldiak, ‘Oinak lurrean, jauzi egiteko ausardia izan zutenlau ekintzailerekin hizketan’ mahai-inguruaren bitartez. Unai Gonzalezek(Practice Your Music), Iruri Knörrek (Ideateca), Lander Balzak (MINIgotes.com)eta Haritz Rodrigezek (Blogs on Brands) hartuko dute hitza.\nAmaitzeko, abenturaukitua Alex Txikon mendizalearen eskutik helduko da. Alpinistak zuzeneanazalduko du Lhotsera, hau da, bere hamargarren zortzimilakoraegin duen espedizioa. Hitzaldian, gainera, salto egiteko eta ekimenen batiheltzeko behar den motibazioa erakutsiko du.


Herri Ondarea :: Hileta kategoriak\nElegir un temaNekazaritzaElikaduraEdatekoakKontakizunaBertsolaritzaBaserriaSiniskerak eta mitologiaPersonaia mitologikoakGaixotasunak eta sendagaiakFamiliaAndra-gizonen arteko hartu-emonakAbeltzaintzaEtxeko abereakLanerako abereakJantziakUmeenakIndustriaLantegiakIndustriaGarraioaIndustriaLantegiakIndustriaGarraioaUme jolasakKomunikabideakIrratiaTelebistaEtxeaEtxeko altzariak eta tresnakBabeserako errituakNaturaDenporea neurtzekoakGizakiaEretxiakBizitzako aldaketa ohikuneakEzkongaiak eta ezkontzeaArtzaintzaArtzainaArrantzaItsasontziaKontserbakArrainakArrantzaleaHeriotza-ohikuneakDoluaHileteaAuzotasuna eta herriaErmandadeakHerri-basoakAuzotasuna eta herria\nEnterru kategoria desbardinak egoten ziran. Lehenengo kategoriakoa zanean, hiru abade etorten ziran etxera gorpuari eleizara laguntzeko. Lehenengo eta behin sakristanea etorten zan, gorpuaren ondoan biztuta egozan kandelen bila. Kandela horreek enterrurako eleizara eroaten ebazan. Kandelen azpian oihal bi ipinten ziran; bata baltza, bestea zuria.\nLekukoak hiru kategoriako enterruak egozala uste dau. Lehenengo kategoriakoan, hiru abade eta kantoreak egoten ziran. Ostantzean abade bakarra eta kantore barik egiten zan eleizkizuna. Kasu horretan etxera be, abade bakarra joaten zan. Orduan bere, diru gehien eukanak enterru dotoreagoa egiten eban.\nDotea aitak ekarri


Donosti Feeling - Donostia Turismoa\nEzagutu Donostiako hotel xarmagarri berriak\nAzken urteetan, hirira datozen bisitariek ahalik eta gehien goza dezatela bilatzen duten hotel proposamen ugari azaldu dira Donostian. Ostatu berri gehienak hotel xarmagarriak dira, haien kokapena, tratua, tamaina edo funtzionaltasuna direla eta.\nDonostiak ilunabar zirraragarriak ditu!\n2022 Ots 28\nLilatoia, emakume guztiok bat!\nLilatoia prest! Atlético San Sebastián Klubak berdintasuna aldarrikatzeko antolatutako emakumezkoen lasterketa da Lilatoia. Agendan hurrengo data gorde: Martxoaren 6a, igandea, goizeko 10:30etik… gorputzak eusten dion arte!\n2022 Ots 15\nSan Valentin egunerako planak Donostian\nOndo asko dakigu Donostia urteko egun guztietan maitemina eragiten duen hiria dela. Erromantikoak ez diren pertsonak ere mendean hartzen ditu. Baina aurten, otsailaren 14an, maitasunaren egun handian, gu bisitatzera etortzea are liluragarriagoa izan daitekeela pentsatu dugu.\nDonostiarekin dugun amodiozko istorioa ageriko sekretua da\n2021 Abu 25\nDonostia eraitsi zuten eguna\n2021 Abu 21\nIbilbide bat autobusez... Donostiako txoko guztiak ezagutzeko!\n2021 Abu 04\nAurten… Abuztua Donostian!\nUrumea ibaia, Loiolatik haratago...\nMikel Laboa pasabidetik haratago, Urumea ibaiak 6 km gehiago iragaten ditu Loiola, Txomin-Enea eta Martutene auzoetatik. Ibaian gora ibiltzen jarraitzera gonbidatzen zaitugu!\nInoiz ikusi al duzu hondartza bat agertzen eta desagertzen?...\nDonostian apustu egiten dugu hiri eredu iraunkor baten alde… eta horregatik animatu nahi zaitugu kanileko eta gure iturrietako ura edatera! Ondo pentsatuta, kanileko uda edatea aukera merkeagoa, praktikoagoa eta ekologikoagoa da. Eta horri gehitu behar diogu, Donostian, kanileko ura edateko ona ez ezik kalitate handiko ura dela gainera\n2021 Eka 07\nEkarri gogora Rifkin’s Festival-en eszenak hiriko toki enblematikoenetara eramango zaituen ibilbide interaktiboaren bidez


Amurrioko Udalak Eskualdetik Mundura proiektua jarri du martxan | Ayuntamiento de Amurrio\nHasiera » Amurrioko Udalak Eskualdetik Mundura proiektua jarri du martxan\nAmurrioko Udalak Eskualdetik Mundura proiektua jarri du martxan\nAmurrioko Udalak, Arabako Foru Aldundiko Garapenari Laguntzeko Zerbitzuarekin elkarlanean, Eskualdetik Mundura izeneko proiektu pilotua jarri du martxan, tokikoan oinarrituta lankidetzan aritzeko beste modu bat bultzatzeko xedez, eragile gehiago sartuz eta aliantzak eraikiz planetako beste leku batzuekin. Proiektua datorren astelehenean, maiatzaren 21ean, 18:30ean, aurkeztuko da Katekesiaren Aretoan.\nAmurrioko udalerrian aurrera eramango den esperientzia pilotu horri esker, lankidetzan aritzeko beste modu bat esperimentatu ahal izango da, udalerrian hainbat arlotan, kulturan, kirolean edo lankidetzan, besteak beste, lan egiten duten eta tokikoan oinarrituta lankidetzari, gizarte aldaketari eta elkartasunari lagundu nahi dioten erakundeekin batera.\nProiektu horren bitartez, udalerriko elkarteekin batera, tokiko intereseko gai batekin erlazionatutako elkartasunezko ekintza edo proiektu jakin bat definitu nahi da. Datorren astelehenean, maiatzaren 21ean, egingo den ekimenaren aurkezpen ekitaldian, eduki hauek landuko dira:\n2030 Agendaren eta Nazio Batuen Garapen Iraunkorreko Helburuen aurkezpena.\nGarapenerako Lankidetzara hurbilketa.\nEskualdetik Mundura ekimenaren aurkezpena.\nSolasaldia, zalantzak, iradokizunak.


Auditoria Soziala – REAS Navarra-Nafarroa\nREAS-Eko Auditoria Sozialaren Aurkezpena\nUrtero bezala, REAS Nafarroako entitateek Auditoria Sozialeko prozesua egin dute beren jarduera ekonomia solidarioaren ikuspegitik ebaluatzeko. Prozesuaren emaitzak eta informazioa erakusteko, datorren ostiralerako aurkezpen-saioa antolatu dugu. Hau da ostirala 18an, 10:30ean, eta telematikoa izanen da. Hona hemen saioaren programa: Ekitaldiaren aurkezpena Rinaldi Fundazioaren hitzak; erakunde horrek ekonomikoki laguntzen du prozesua. Read more…


Todo sobre las áreas de actividad de ILUNBE\nEraginkortasun eta konpromisoaren aldeko apustua.\nGiza talde bezala dugun esperientzia, ezagutza eta balioei esker, eremu eta jarduera sektore desberdinetan, soluzio integral , eraginkor eta kalitate maximokoak eskaintzeko gaitasuna daukagu.\nBezeroei zuzendutako zerbitzu integrala.\nGure jarduerak ondorengoak dira: proiektuak burutu eta aztertu, kontrol-kutxak, elektrizitate-kutxak, distribuzio eta potentzia armairuak, diseinu eta industrializazioa, produktuen garapena, Rack-ak eta motore-zentroak.\nJarduera eremu honetan, diseinutik hasi eta produktuen industrializazioarekin jarraituz, kontrol elektrizitate-kutxen zein distribuzio eta potentzia armairu konplexuagoen muntaketei dagokien zerbitzu integrala eskaintzen da.\nBezeroei zuzendua. Kudeaketa logistika “just in time” eta laguntza tekniko bermatua.\nSektorean esperientzia handia duen profesionalez eratutako lan taldea.\nGure jarduerak ondorengoak dira: produktuaren diseinu eta garapena, makinen egokitzapena, produkziorako segurtasun-sistemak, datu bilketa, diseinua, ikuskapena eta kontrola, sistema erredundanteak, saiakuntzak egiteko tresneria eta produkzio-irlak.\nJarduera eremu hau, automatizazio industrialean espezializatuak diren eta sektorean esperientzia handia duten, profesionalez eratutako lan talde batek osatzen du. Ingeniaritza taldea, CAD, Caddy, Electre eta Eplan PB bezalako erreminta informatikoez baliatzen da diseinu elektrikoak egiteko, programatzen diren jarduera nagusiak PLC eta Scadak direlarik.\nIngeniaritza, instalazio eta muntaketa.\nGure jarduerak ondorengoak dira: proiektuen diseinu eta garapena, instalazio industrial bereziak, sute-detekzio instalazioak, lapurreta-detekzio sistemak, ahots eta datu komunikazioak, domotika eta energi efizientzia.\nJarduera eremu honetan garatzen da ingeniaritza, instalazioa bera eta baita ekipo, kontrol armairu elektriko, kableatu edota erretiluen fabrikazio-muntaketaren hornikuntza planifikazioa, besteak beste.\nHasiera / Lan eremuak


Hainbat kable eta terminalen konexioak material berdinarekin konektatzeko printzipioa jarraituko du.\nHainbat kable eta terminalen konexioak material berdinarekin konektatzeko printzipioa jarraituko du.Adibidez, aluminiozko kableak aluminiozko terminalekin konektatzen dira, kobrezko kableak kobrezko terminalekin eta kobrezko terminal elektrikoak kobrezko terminoarekin konektatu behar dira...\n1. Erabili hotzean prentsatutako terminal egokiak eroale sekzioaren arabera, eta dagozkion zehaztapenak berdinak izan behar dira.2. Erauzitako alanbre isolamendu-geruzaren luzerak baldintzak beteko ditu eta luzera zuzena izango da.3. Eroalearen metalezko hari guztiak b...\nZein da hari-sudurrak duen funtzioa?\n1. Indarra handitu;2. Konpontzea komeni da;3. Handitu kontaktu-azalera;4. Alanbreen muturrak hegan egitea saihesteko eta istripu elektrikoak saihesteko da.Zer da harizko sudurra?Wire nose izen ezaguna da, elektrizitatean kableatu terminala deitzen zaiona.Hari edo... junturak egiteko erabiltzen da.\nPeephole SC serie kobrezko terminal blokeak produktu ezagunak dira.\nDT seriearekin alderatuta, kobrezko terminal mota hau zulo bat gehiago baino ez da, beraz, oso egokia da terminal batean bi hariak konektatu behar dituzten erabiltzaileentzat.Terminal mota hau egokia da 10 eta 630 mm2 arteko harien sekzio-eremua duten erabiltzaileentzat.Isolatutako terminal tubularra denean ...


..........::::: zaldibia.org :::::.......... Legebiltzarrerako_hauteskundeak\nEgungo Lehendakari den Urkullu jaunak, bere arrazoi eta kalkuluak tarteko, hauteskundeak irailaren 25ean egitea erabaki ondoren, garbi dagoena da kurtso hasiera bete-betea izango dugula aurtengoa!\nEpeak aurreratzeak hautagaiak aukeratzeko EHBilduk aurreikusita zuen prozedura aldatzea eragin du. Hala ere, hemen dituzue herrialde bakoitzetik aukeztuko diren hautagaiak ikusgai: Legebiltzarrerako hautagaiak\nJakin berri dugu Gipuzkoako Hauteskunde Batzordeak Arnaldoren hautagaitza atzera bota duela eta honekin, errekurtso-erabaki prozedura bat jarriko dela martxan, lehenik Gipuzkoako epaitegian bertan eta ondoren, kontentzioso-administratiboan eta azkenik, Auzitegi Konstituzionalean. Horrela, baliteke hilaren 8an, kanpaina hasteko minutu gutxi falta direla jakitea azken erabakiaren berri.\nHemen duzue informazio gehiago: GARA , ARGIA , BERRIA\nErabakiak erabaki, lanean jarraitzen dugu. Larunbat honetan, hilak 27, hauteskunde mintegia egingo da Donostian, Miramongo Parke Teknologikoan eta bertan hauteskunde hauetako planteamendu politiko eta komunikatiboa azalduko da, baita Arnaldoren hautagaitzaren egoeraren inguruko informazioa eman ere. 10:00etan izango da mintegia eta 9:30ean abiatuko gara Zaldibiko plazatik. Bertaratu nahi duen oro ordu horretan plazara etorri dadila. Mintegiaren ondoren, 12:30ean ekitaldia izango da Arnaldo bera ere bertan izango delarik.\nMintegitik ekarriko dugun informazioarekin eta herriko plangintza prestatzeko, datorren astean bilkura ireki bat egingo dugu. Eguna zehaztean jakinaraziko dugu. Bitartean, hasi burua astintzen eta ideiak lantzen hauteskunde kanpaina honetarako. Aurreko kanpainetako zein ekintza mantendu beharko lirateke? Zein aldatu? Zein ekintza berri egin dezakegu?\nBesterik gabe, deialdi hauetan elkar ikusiko dugulakoan,\nEGIN HERRI, EGIN IRRI! ARNALDO LEHENDAKARI!


Neska polita izatea — Eibar.ORG | Eibarko peoria\nHemen zaude: Hasiera / Blogak / Nire uste harroan / Neska polita izatea\nNeska polita izatea\nXabier Mendiguren 2013/01/22 14:45\nOrain dela aste batzuk erreportaje bat irakurri nuen prentsan, Igor Susaetak egina, musika-produktoreei buruzkoa: hau da, taldea disko bat grabatzera doanean, estudioan musikariei aholkua ematen diena, soinu klase bat landu dezaten, melodiatik harago ze arreglo mota, ze instrumenturen laguntza, ze estetika sonoro nahi duten erabakitzeko.\nEkoizle lan horretan ibili ohi diren izen ezagun batzuekin hitz egin zuen kazetariak, eta halako batean, haietako baten hitz hauek jaso zituen: «Garrantzitsuena neska polita izatea da, makillajearen gainetik. Polita bada, makillajea ez da beharrezkoa. Hortaz, oso polita bada eta gehiegi makillatzen baduzu, azkenean pailazo baten itxura hartuko du». Irudi horrekin, produktoreak azpimarratu nahi zuen funtsezkoena ez dela bere apaintze lana, taldearen edo bakarlariaren beraren kalitatea baizik. Hala ere, adierazpen horiek asaldagarriak egin zitzaizkien zenbait laguni, konparazioari darion matxismo zaharminduarengatik. Hau da, zerbaiten ontasuna azpimarratzeko "neska polit" batekin konparatu beharra, publizitate zakarrenaren estiloan. Normala, beraz, lagun horiek haserretzea.\nHaserre horretatik kanpora, beste gogoeta mota batera eraman ninduen esaldiak. Hau da, metafora gisa ez baizik eta hitzez hitz hartuz gero, zenbateraino da erabakitzailea artistaren edertasuna artelan baten arrakastan? Arte-mota guztiak ez dira berdinak auzi honetan.\nZinema hartzen badugu, adibidez, artisten balizko meritua ia beti egon da lotua haien edertasunari (aktoreez ari naiz, haiek baitira arte mota horren aurpegia). Beti egongo da aktore zatar bat edo beste bigarren mailako rolak jokatzeko, baita aldian behin protagonista izateko ere (errazago gizonezkoen kasuan emakumezkoenean baino, hala ere: ikusita nago Halle Berry edo Charlize Theron guztiz ederrak itsusiarena egiten, makillajearen lanari esker), baina gauza jakina da kamerak maite behar duela aurpegi bat publikoa zinema-aretora joango bada, eta horretan Hollywoodeko star-system-aren jarraitzaile hutsak dira zinema alternatibo eta independente usteko guztiak.\nMusikaren arloan ere ez al da antzeko zerbait gertatzen? Utz dezagun alde batera klasikoaren mundua, baita neurri batean folkarena ere: pop musika, bere sortze-unetik, Elvis Presleyz geroztik behintzat, kantariaren irudiari guztiz loturik ageri zaigu. Taldeek (edo beren liderrek behintzat) sexyak izan behar dute, irudi indartsu bat eduki gizonezkoen kasuan edo sentsuala emakumezkoak, eta irudi horri zukua atera, entzuleek musika ez ezik idolo bat ere kontsumitzen duelakoan. Gogora ditzagun, esaterako –rock ikono zaratatsuenak alde batera utzita ere–, Nina Simone eta Norah Jones, pianoan eserita aritzen diren bi jazz kantari. Argi dago Simone askoz ere artista interesgarriagoa dela, baina duda egiten dut gaur egun saiatu balitz inork aintzat hartuko zukeen.\nEta literaturan? Hori da nik gehien ezagutzen dudan arloa. Aurrekoekin konparatuta, artistaren irudiak askoz ere pisu gutxiago du, zorionez. Baina ezin uka daiteke itxura pertsonal, desberdin eta identifikagarri bat izateak gero eta ondorio nabarmenagoak dituela idazlearen proiekzio publikoan: salmentetan batetik, baina baita ere prentsako agerpenetan, irakurleen arretan eta era guztietako ekitaldietan. "Zoritxarrez" esango duzu, irakurle, baina ze neurritan ez zara zu zeu ere fenomeno beraren bultzatzaile?\nDantzan ere maiz izaten dugu kezka hori, eta gurean ere zinean bezalatsu, zaila da dantzariaren erakargarritasun fisikoa eta bere dantzakeraren dohainen arteko muga identifikatzea. Emaitza jakinekoa, fisikoki erakargarri diren dantzariek gutxi behar dute dantzari on tankera hartzeko, eta kontrara, kanonetik urrun dabiltzanak aparteko dohainak erakutsi behar dituzte aintzat hartuak izan daitezen. Eta bai, fenomeno horren bultzatzaile gutako (bai dantzari, bai ikusle) bakoitza ere garen uste dut nik, teorian bi gauzka bereizteko gaitasuna dugula pentsatu bai, baina lehen begi kolpean fisikoak agintzen du, eta gero lanak izaten dira horri buelta emateko...


Robin Le Normand - Wikipedia, entziklopedia askea.\nPabu, 1996ko azaroaren 11 (23 urte)\nStade Brestois 29 2013 / 2016 1 0\nReal Sociedad B 2016 / 2019 82 2\nReal Sociedad 2018 / 35 2\nRobin Le Normand (Pabu, Bretainia, Frantzia, 1996ko azaroaren 11) erdi atzelari gisa jokatzen duen atzelari frantziarra da, gaur egun Espainiako Ligako lehen mailako errealean jokatzen duena. Transfermarkt futboleko orrialdearen arabera, 15 milioi euroko balioa du, eta 2022 arteko kontratua.\n2018ko azaroan egin zuen debuta, Navas, Aritz eta Llorenteren hutsunea baliatuz. Lehenago, Brest-en harrobian hazi zen eta bigarren taldean (2013-2016) 39 partidu jokatu zituen, 2 gol sartuz. Urte haietan, lehen taldearekin partidu bat jokatzera ere iritsi zen. Sanserekin 75 partidu jokatu ditu, 3 gol erdietsiz. 2019an hiru urterarako kontratua berritu zuen, eta denboraldiaurrea lehen taldearekin egin zuen, eta baita lehen taldera igo ere. Bere meritu propioengatik leku bat egin zuen hasierako hamaikakoan, eta 2019-2020 denboraldian partidu askoz gozatu ahal izan zuen Natxo Monreal, Aritz Elustondo eta Joseba Zalduarekin batera. Bere maila denboraldi honetan nabarmenki gehitu zen.\n2020ko martxoaren 29an eguneratua.\nStade Brestois 29 2015 - 2016 1 0 0\nSanse 2014 - 2019 82 4 0\nReal Sociedad 2018 - 35 2 2\nOrriaren azken aldaketa: 29 martxoa 2020, 18:16.


Apirilaren 14a - Averroes, fisikari eta filosofialari arabiarra (h. 1198).\nOtsailaren 10a - Gilen IX.a Akitaniakoa, Poitiersko konde eta Baskonia eta Akitaniako dukea (j. 1071).\nMartxoaren 8a - Urraka Gaztelakoa, Leon eta Gaztelako erregina (j. 1081).\nIrailaren 1a - Świętosława Poloniakoa, Bohemiako lehen erregina (j. c. 1046-1048).\nAl-Tutili, Tuteran jaiotako poeta muladi musulmana (j. 1092).\nXI.a • XII.a • XIII.a\n1100(e)koa • 1110(e)koa • 1120(e)koa • 1130(e)koa • 1140(e)koa\n1123 • 1124 • 1125 • 1126 • 1127 • 1128 • 1129\n6634 – 6635\n1126 beste egutegi batzuetan\nGregoriotar egutegia 1126\nArmeniar egutegia 575\nBahá'í egutegia -718 – -717\nBengaliar egutegia 533\nBerber egutegia 2076\nEgutegi budista 1670\nMyanmarko egutegia 488\nBizantziar egutegia 6634 – 6635\nKoptoen egutegia 842 – 843\nEtiopiar egutegia 1118 – 1119\nHebrear egutegia 4886 – 4887\n- Bikram Samwat 1182 – 1183\n- Shaka Samvat 1048 – 1049\n- Kali Yuga 4227 – 4228\nHolozeniar egutegia 11126\nIraniar egutegia 504 – 505\nIslamiar egutegia 519 – 520\nKorear egutegia 3459\nThailandiar eguzki egutegia 1669\nMunduko agintariak 1126. urtean\n1126 Otero asteroide gerrikoan aurkitutako 1126. asteroidearen izena da. 1929ko urtarrilak 11n aurkitu zuen Karl Wilhelm Reinmuthek Heidelbergetik. Bere behin-behineko izendapen zientifikoa 1929 AC zen. Bere izena Carolina Oterogatik jasotzen du, "Otero Ederra" bezala ezagutua izan zena.\nAlfontso VII.a Gaztelakoa Enperadorea (Caldas de Reis, 1105eko martxoaren 1a -Sierra Morena, 1157ko abuztuaren 21a) Galizia (1111 - 1157) Gaztela eta Leongo erregea (1126 - 1157) eta Imperator totius Hispaniae (1135-1157) izan zen.\nIlargia Lurraren satelite natural bakarra da. Eguzki Sistemako bosgarren sateliterik handiena da, eta handiena orbitatzen duten planetaren tamainaren arabera. Eguzki Sistemako bigarren sateliterik dentsoena da (ezagutzen ditugunen artean), Jupiterreko Ioren ostean. Ilargiaren eta Lurraren artean 384.400 km daude. Urtero, distantzia hori 3,82 ± 0,07 cm handitzen da, baina ratioa ez da konstantea. Orbita eliptikoa du: distantziarik txikiena —perigeoa— 356.000 kilometro da, eta handiena —apogeoa— 406.000 kilometro.\nTeoria nagusiak dio Ilargia orain dela 4.500 milioi urte sortu zela, Lurraren sorreratik oso gertu. Hainbat hipotesi daude jatorriaren inguruan; azalpenik hedatuenak dio Ilargia Marteren tamaina zuen Tea izeneko planeta batek Lurraren aurka kolpatzean sortutako hautsetik sortu zela.\nIlargiak Lurrarekiko errotazio sinkronikoa du, eta beti erakusten du aurpegi bera, edo gertuko aurpegia, itsaso ilun bolkaniko eta inpaktuzko kraterren eremu altuen artean. Eguzkiaren ostean ikus daitekeen objekturik distiratsuena da, Lurraren gainazalaren argiztatzeari dagokionez. Bere gainazala benetan iluna da (nahiz eta eman dezakeen oso zuri argia dela), asfalto gastatua baino distira pixka bat handiagoarekin. Ilargia Lurretik lau modu desberdinetan ikus daiteke. Modu bakoitzak aldi izena jaso du. Ilargialdiek Ilgora, Ilbehera, Ilberria eta Ilbetea dute izena. Lehen alditik laugarrenera 27 egun, 7 ordu, 43 minutu, eta 11,47 segundo pasa behar dira. Ziklo erregular hauek Ilargia influentzia kultural garrantzitsua bilakatu dute, Antzinarotik hizkuntza, egutegi, arte eta mitologian eragin handia sortuz.\nIlargiaren grabitazioaren eraginak itsasoko mareak, lur mareak, eta egunaren luzatze txikiak sortzen ditu. Ilargiaren gaur egungo distantzia orbitala Lurraren diametroaren tamaina baino hogeita hamar aldiz handiagoa da, eta zeruan duen tamaina erlatiboa ia-ia Eguzkiaren parekoa da. Horregatik eguzki eklipse bat ematen denean Ilargiak osorik estaltzen du Eguzkia. Fenomeno honek ez du jarraituko etorkizun urrun batean. Lurraren eta Ilargiaren arteko distantzia zuzena 3,82 ± 0,07 zentimetro handitzen da urtero, baina ratio hori ez da konstantea.\n1959an Sobietar Batasunaren Luna programa izan zen Ilargira espazio-ontzi ez-tripulatu bat bidali zuen lehenengo herrialdea; Ameriketako Estatu Batuek NASAko Apollo programarekin gizaki bat jarri zuen Ilargian, lehenengo bidaia tripulatuarekin (Apollo 8, 1968an) eta sei Ilargiratzerekin 1969 eta 1972 artean, horietatik lehenengoa Apollo 11rena. Misio hauek 380 kg Ilargi arroka ekarri zituzten, Ilargiaren historia geologikoa ulertzeko oso baliagarriak. 1972ko Apollo 17aren ostean ez da gizakirik berriro joan Ilargira, nahiz eta hainbat misio egon diren, baita Europa zein Txinaren aldetik.\nK.a. 1120ko hamarkada\nKristo aurreko 1120ko hamarkada K.a. 1129. urteko urtarrilaren 1etik K.a. 1120. urteko abenduaren 31 arte luzatzen dena da.\nMarte Eguzkitik hasita laugarren planeta da Eguzki-sisteman. Erromatar mitologiako Marte gerra-jainkoaren izena ezarri zitzaion, gaueko ortzian ageri duen gorritasuna zela-eta. Hori dela eta Planeta Gorria ere irizten zaio. Itxura hori bere azaleko burdin oxido gorrixkak ematen dio, eta begi hutsez ikus daitezkeen gorputz astronomikoen artean bereizgarria egiten du. Marte atmosfera mehea duen planeta telurikoa da. Bere gainazaleko elementuek Ilargiko kraterren inpaktuen eta Lurreko haran, basamortu izotz poloen antza dute.\nMarteren biraketa periodoa eta denborazko zikloak Lurrekoen antzekoak dira, urtaroak sortzen dituen okertasuna barne. Marten daude Olympus Mons, Eguzki Sistemako sumendi handiena eta ezagutzen den bigarren mendi altuena, eta Valles Marineris, Eguzki Sistemako arroila handienetakoa. Ipar hemisferioko Borealis beheragune leunak planetaren % 40a estaltzen du eta inpaktu erraldoi batek sortua izan daiteke. Bi ilargi ditu: Phobos eta Deimos, Harrapatutako asteroideak izan litezke, 5261 Eurekaren antzekoak, Marteko objektu troiar bat.\nMarteko iraganeko bizigarritasun potentziala aztertzen ari diren ikerketak egiten ari dira, gaur egungo bizia aurkitzekoak ere. Etorkizunerako astrobiologia misioak aurreikusi dira, besteak beste, Mars 2020 eta ExoMars roverrak. Ur likidoa ezin da Marteko azaleran egon atmosferako presioa oso baxua, Lurrekoa baino % 1 baino txikiagoa baita, epe laburretan altuera txikienetan izan ezik. Bi poloetako izotz kaskoak urez egindakoak direla dirudi. Hego poloko izotz kaskoan dagoen ur izoztuaren bolumena, urtu egingo balitz, nahikoa izango litzateke planetaren azalera osoa 11 metroko sakoneran urperatzeko. 2016ko azaroan, NASAk lurpeko izotz asko aurkitu zuen Marteko Utopia Planitian. Bertan dagoen ur bolumena Superior lakuan dagoenaren baliokidea litzateke.Marte erraz ikusi daiteke Lurretik begi hutsez, baita bere kolore gorrixka ere. Bere itxurazko magnitude,a -2,94koa da, soilik Jupiterrek, Artizarrak, Ilargiak eta Eguzkiak gainditua. Lurrean oinarritutako teleskopio optikoek gutxienez 300 kilometro dituzten ezaugarriak bereiz ditzakete Lurra eta Marte hurbilen dauden momentuetan, Lurreko atmosferaren eraginez.\nNeptuno Eguzki-sistemako zortzigarren planeta da. Eguzki-sistemaren barruan, Eguzkitik urrunen dagoen planeta da (30,1 unitate astronomikoko distantziara, 4.500 milioi kilometro), eta diametro handiena duten planetetatik laugarrena, baina masa handiena dutenetatik hirugarrena. Planeta erraldoien artean, dentsitaterik handiena duena da. Lurrak baino 17 aldiz masa handiagoa du. Neptunok Eguzkiaren inguruan bira bat egiteko 164,8 urte behar ditu. Antzinako Erromako itsasoetako jainkoaren omenez darama izena eta bere ikur astronomikoa ♆ da, Neptuno jainkoaren hiruhortzaren bertsio estilizatua.\nNeptuno ezin da ikusi begi hutsez, eta planeta bakarra da Eguzki-sisteman kalkulu matematikoen ondorioz aurkitu zena, behaketa enpirikoaren ordez. Uranoren orbitan zeuden aldaketen ikerketak aztertu zituen Alexis Bouvardek, beste planeta baten perturbazioen ondorio izango zirela ebatziz. 1846ko irailaren 23an Johann Gallek Urbain Le Verrierrek aurretik esandako leku zehatzean aurkitu zuen planeta teleskopio bat erabilita. Planetak Lurrarekiko duen distantziaren ondorioz, itxurazko tamaina oso txikia da, eta horrek zaila egiten du Lurrean dagoen teleskopio batetik behatzea. Voyager 2 espazio-ontziak bisitatu zuen lehenengoz, 1989ko abuztuaren 24ean. Hubble Espazio Teleskopioaren sorrerak eta beste teleskopio handi batzuek lagundu dute xehetasun gehiago lortzen.\nJupiter eta Saturno bezala, Neptunoren atmosfera batez ere hidrogeno eta helioz osatuta dago, hidrokarburo traza txikiekin eta, baliteke, nitrogenoarekin. Hala ere, beste planetek baino izotz gehiago du, urarena zein amoniako eta metanoarena. Bere barnealdea, Uranoren kasuan bezala, batez ere izotz eta arrokaz osaturik dago, eta horregatik esaten zaie bi planeta horiei "izotzezko erraldoiak". Kanpoaldean dagoen metanoak ematen dio planetari kolore urdina.\nUranoren atmosfera ia lauarekin alderatuta, Neptunoren atmosfera aktiboa da eta eguraldiari lotutako fenomenoak ditu. Adibidez, Voyager 2 bertatik 1989an pasa zenean, planetaren hego hemisferioan Orban Ilun Handia zegoen, Jupiterren dagoen Orban Gorri Handiaren parekoa. Eguraldi fenomeno hauek Eguzki-sistemako haizerik bortitzenek mantentzen dituzte, neurtutako 2.100 km/h-rekin. Eguzkitik hain urrun egonda, Neptunoren kanpo atmosfera Eguzki-sistema osoko lekurik hotzenetako bat da, 55 K (-218 ºC) tenperaturekin. Planetaren erdialdean dauden tenperaturak, ordea, 5.400 K ingurukoak dira. Neptunok eraztun sistema zatikatu bat du, "arku" izena ematen zaiona, 1984an aurkitua.\nHona hemen Poitiersko konderria zuzendu zuten kondeen zerrenda:\nGuerin (edo Warin[us]) (638–677)\nBernart I.a (815–844)\nEmenon edo Emeno (828 – 839),\nRanulfo I.a (835–866)\nRanulfo II.a (866–890)\nEbalus (edo Ebles Manzer) (890–892)\nEbalus (edo Ebles Manzer) (902–935)\nGilen III.a Akitaniakoa (935–963) edo Gilen I.a Poitierskoa\nGilen IV.a Akitaniakoa (963–995) edo Gilen II.a Poitierskoa\nGilen V.a Akitaniakoa (969–1030) edo Gilen III.a Poitierskoa\nGilen VI.a Akitaniakoa (1030–1038) edo Gilen IV.a Poitierskoa\nOto I.a Handia (1038–1039) edo Eudes\nGilen VII.a Akitaniakoa (1039–1058) edo Gilen V.a Poitierskoa\nGilen VIII.a Akitaniakoa (1058–1086) edo Gilen VI.a Poitierskoa\nGilen IX.a Akitaniakoa (1071–1126) edo Gilen VII.a Poitierskoa\nGilen X.a Akitaniakoa (1099–1137) edo Gilen VIII.a Poitierskoa\nLuis VII.a Frantziakoa (1137–1180)\nHenrike II.a Ingalaterrakoa (1133–1189)\nGilen IX.a Poitierskoa (1153–1156)\nRikardo I.a Ingalaterrakoa (1169–1196)\nOto IV.a Germaniako Erromatar Inperio Santukoa (1196–1198)\nRikardo I.a Ingalaterrakoa (1198–1199)\nRikardo Kornualleskoa (1224)\nAlfontso Kapeto (1220–1271)\nFilipe II.a Nafarroakoa (1293–1322)\nJoanes II.a Frantziakoa (1319–1364)\nJoanes I.a Berrykoa (1340–1416)\nJoanes Frantziakoa (1398–1417)\nKarlos VII.a Frantziakoa (1403–1461)\nFrançois Joseph de Rye (r. 1695–1715)\nTarskavaig, Eskoziako gaeleraz: Tarsgabhaig, Eskoziako Highland eskualdeko herri eta barruti bat da, Skye eta Lochalsh barrutian. Skye uhartean dago, Kanpoko Hebridetan. Sleat penintsulan dago, Tarskavaig badian, eta Eigg, Rùm eta Canna uharteen parean.


Andoaingo Poperoak: SANTAKRUTZETAN INGO AL DEU??\nSANTAKRUTZETAN INGO AL DEU??\nBeno, beste urte batez, Santakrutzak amaitu dira. Hementxe 3 egunetan zehar izandako laburpentxo bat. Ostiralean txupinazoa eta festaren hasiera, egia esan jende gutxi, arrazoi nagusia eguraldia izan zen, kriston euri jasa izan bait zen. Hala ere giro polita, batez ere tabernetan. Txozna inguruak nahiko hutsak egon ziren, eta lokatzturik amaitu genuen.\nLarunbatean, erreka jetsiera eta goitiberak egon ziren. Goitiberetan istripu batenbat ere ikusi genuen. Eguraldia oso ona ostiralarekin konparatuz. Batukada eta tanborradak ere izan ziren. Atsaldean giro ezinobea zegoen kaleetan eta gauean kanpoko jende asko azaldu zen (batez ere gaztetxoak).\nIgandean koadrilen eguna zen. Hainbat eta hainbat koadrila elkartzen dituen ekitaldia. 400 670 bat pertsona izango giñen Ondarreta eskolan. Ondo bazkaldu, edan, abestu, bertsoak entzun eta dantzatu ondoren dena jaso genuen. Gero kalejira koadrila guztien artean. Gauean ere dantzaldia zegoen.\nIngo al Deu? talde Andoaindarrak jo zuen. Bere erritmo berbeneroak dantzatzera behartu gintuzten. Beloki-k ahotsa gaizki zuela eta, Eskudero-ren laguntza izan zuen abesterako orduan. Bitartean Aitorrek erritmoa markatzen zuen bateriarekin eta Antton eta Imanolek melodia sortu zuten beraien trikitixa eta organoarekin. Kontzertu erdian abesti bat eskeini zieten Poperoei. Giro polita izan genuen, nahiz eta larunbatean bezain jende ez egon. Abesti berri bat ere entzuteko aukera izan genuen; kontzertu earra, baina eskatu genuen Egan-en bertsioa jo gabe joan ziren. Beste batean izan beharko...\nBukatzeko, Santakrutzak 2010-ri buruz aurkitu ditudan bideotxo batzuk. Agur!!\nAlain jakin zazula zure adarrak erasotu ninduneko frogak dauzkadala. Erreka jaitsierako 2:30 minutuan erasotzen nau. Ikus dezazun egia zala!!!


25 urria, 2021 Gazteak, Iritzia 297\nLeire Perlines Apalategi • Hitz batzuk Etxaguenetik\nCOVID-19-aren pandemia hasi zenetik, behin eta berriz errepikatu dugu gure bizitza aldatu egin dela. Behin eta berriz errepikatu dugu esaldi hori, behin eta berriz entzun dugu esaldi hori. Pandemia egoera kaxkarrean zegoenean, aldaketa txikiena edo murrizketa txikiena ere mundu egiten genuen, gure bizitza aldatuko balitzaigu bezala.\nOrain, nahikoa denbora pasa denetik eta normaltasunera itzultzen ari garen honetan, aldaketa horiek huskeria bat zirela deritzot. Aldaketa horiek, niretzat behintzat, geroago etorri direnekin alderatuta ez dira ezer izan. Azken hauek bai, azken aldaketa hauek hankaz gora jarri digu mundua batzuei, tira, niri behintzat bai.\nGuztiak dauka amaiera bat, eta horrexegatik uste dut esaten dela momentua disfrutatzeko, bizitza bizitzeko, funtsean. Bizitza ez da gelditzen, ezta denbora ere, eta hori da ikasi behar duguna, inoiz ez dakigulako noiz den zikloen amaiera. Ez daukagu makinarik denboran atzera salto egiteko, eta kontzeptu hau presenteago izan behar gunekeela uste dut, esan bezala, bizitza gozatzeko.\nEzer ez dela betiko erakutsi dit bizitzak azken hilabeteetan, denbora gutxiegian ordea. Horregatik, bi besarkada handi bidali nahi ditut beste aldera, beste mundura, Etxaguenetik.\n« 35 urte besterik ez; joandakoak gogoan!\nAntzerkiaren atzean »


Globalizazioan lanaren behatokia | Gatazketan eta hondamendietan, babes ditzagun umeak haurren lanetik\nHaurren lana umeen giza eskubideen urraketa da, garapen iraunkorrari jarritako balazta, eta gizateriaren historian orbana. Hura deuseztatzea mundu mailako lehentasuna da, mundu mailan adostutakoa. Garapen Iraunkorreko Helburuen (ODS) 8.7 xedearen bidez, nazioarteko komunitateak konpromisoa hartu du 2025erako umeen laneko forma guztiak deuseztatzeko. Helburu hori lortzeko, haurren lanaren aurkako borrokan ezin da umerik utzi atzean, edonolako egoera zailak eta konplexuak izanik ere.\nMunduan, 1.5oo milioi lagun baino gehiago bizi dira gatazkak dauden herrialdeetan, indarkeriaren eraginpean edo ahultasun egoeran. Era berean, urtero, 200 milioi lagun inguruk jasaten dituzten hondamendi naturalak. Haien herena umeak dira. Haurren lanaren biktima diren neska-mutilen 168 milioien artetik proportzio handia bizi da gatazkak eta hondamendiak dauden eremuetan.\nNeska-mutilek eskubidea dute gatazka- eta hondamendi-egoeretan babestuak izateko, eta umearen interes gorena errespetatu egin behar da. Bizimodu normalera itzultzeko eskubidea dute, eta ahalik eta lasterren eskolara itzultzekoa (hezkuntza gakoa da haurren lanaren aurka borroka egiteko eta gizarte aurreratua garatzeko). Akatsa da umeek beren eta familien biziraupena bermatzeko lan egin behar izatea. Haurtzaroa uneoro babestu behar da.\nAurten deialdia egiten da esfortzuak honetara bidera daitezen:\n-\tGiza erantzunetan haurren lanaren gaia fase goiztiarrean integratzea eta lantzea.\n-\tHaurren lanaren kausa sakonak lantzea, hezkuntzaren bidez, babes sozialaren bidez, bizirauteko baliabidek bermatzeko eta helduentzako lan duina izateko esku-hartzeen bidez.\n-\tErrefuxiatutako eta lekualdatutako umeen giza eskubideak babestea, haurren lanetik eta trafikotik babesteko.\n-\tElkarrizketa sozialaren bidez lankidetzako eta sentsibilizazioko esfortzuak indartzea, errekrutatzeari eta haurrak gatazka armatuetan eta haurren laneko bestelako modu okerragoetan erabiltzeari amaiera emateko.\n-\tBerreraikitze- eta berreskuratze-prozesuetan haurren lana prebenitzeko lan duinaren programa sustatzeari etengabeko arreta emango zaiola bermatzea, prestakuntza teknikoa, babes soziala eta lan egiteko adinean dauden heldu eta gazteentzako lan duina sustatuz.\nInformazio gehiago hemen: http://www.oit.org/ipec/Campaignandadvocacy/wdacl/lang--es/index.htm


Torraren inhabilitazioak erreakzio politiko oldea ekarri du\nPSOEk "zalantza handiak" ditu Batzordeak Torra inhabilitatzeko duen eskumenaren inguruan. Junts per Catalunyak salatu du "aberrazio juridikoa eta demokraziaren aurkako beste eraso bat" dela.\nTorra, Parlamentuan. Argazkia: Efe\nInhabilitazioa baieztatuta, Torrak Kataluniako presidente kargua gal lezake\nEspainiako Hauteskunde Batzordeak Quim Torra diputatu gisa inhabilitatzea baieztatu ostean, alderdi politikoetako ordezkarien adierazpenak segituan iritsi dira.\nHala, Torraren alderdiak berak, Junts per Catalunyak, salatu du erabakia "aberrazio juridikoa eta demokraziaren aurkako beste eraso bat" izan dela, eta azpimarratu du "Kataluniako presidentea Parlamentak" aukeratzen duela, "ez auzitegiek".\nHorren harira, ERCk hauxe adierazi du: "Espainiako Hauteskunde Batzordeak Quim Torraren inhabilitazioa agindu du. Politikaren eta demokraziaren aurkako beste ekintza bat. Zure ondoan gaude, president".\nAdriana Lastra PSOEren Kongresuko bozeramaileak esan du "zalantza handiak" dituela Hauteskunde Batzordeak Torra eta Junqueras inhabilitatzeko duen eskumenaren inguruan, eta Auzitegi Gorenak ahal bezain laster erantzutea espero duela.\nLastrak berretsi du Espainiako Hauteskunde Batzordea ez dela "jurisdikzio organoa, administratiboa baizik".\nInteresekoa: Torrak esan du presidente izaten segituko duela\nBestalde, Iñigo Urkullu lehendakariak esan du albisteak "Kataluniako egoera gehiago nahasten eta korapilatzen" duela. Gainera, gogorarazi du erabakia errekurritu egin daitekeela eta "korapiloa askatu eta ez gauzatzea" espero duela.\n¿ Catalunya-ko Generalitateko presidentea bere kargutik arduraz gabe uztea erabaki du Hauteskunde Batzordeak.\nErabaki honek Catalunya-ko egoera gehiago nahasten eta korapilatzen du, eta egoera zailari beste oztopo bat gehitzen dio.\n— Iñigo Urkullu (@iurkullu) January 3, 2020\nArnaldo Otegi EH Bilduren koordinatzaile nagusiak kritikatu du "administrazio organo batek Generalitateko presidentea inhabilitatu izana". Bere ustez, "78ko erregimenaren beste sintoma bat da. Hori bai dela estatu kolpea. Kataluniako herriak soilik jartzen eta kentzen ditu presidenteak. Nire elkartasuna Quim Torra presidentearekin eta Kataluniako herriarekin".\nInes Arrimadas Ciudadanosek Kongresuan duen bozeramaileak txalotu egin du erabakia, baina gaitzetsi egin du, aldi berean, Pedro Sanchez Espainiako jarduneko presidentea independentistekin itunak egiten aritzea.\nInteresekoa: Hauteskunde Batzordeak eurodiputatu akta ukatu dio Junquerasi\nIñigo Errejon Mas Paisen buruak Hauteskunde Batzordearen "astakeriaren" kontra egin du, eta bere jardunetik "harago" joan dela salatu du.\nPablo Casado PPren buruak, berriz, Generalitateko presidentea "berehala kargugabetu" beharra dagoela, eta bestela Sanchezek hori egitera "behartu" beharko lukeela adierazi du.\nGeneralitatearen presidente ohiak, Carles Puigdemontek, "amorragarri eta lotsagarri" jo du inhabilitazio agindua: "155a bezalakoa da, baina Senatutatik pasatu gabe".\nCarles Riera CUPen diputatuak kritikatu du Estatuak "jada erantzun" diela "itunei", PSOEk ERCrekin egindako akordioari erreferentzia eginez.\nComunen bozeramaileak, Joan Menak, adierazi du "zigor irmorik ez duen presidente bat inhabilitatzen duen batzordeak" ez lukeela "esku hartu beharko une politiko zail honetan".\nAlberto Garzon Izquierda Unidaren (IU) koordinatzaile federal eta Unidas Podemosen diputatuak oso gogor jo du erabakiaren aurka, eta Hauteskunde Batzordea eskuindarren "beso judizial atzerakoia" dela esan du.\nANCri dagokionez, Hauteskunde Batzordeak Generalitatearen presidentea inhabilitatzeko "inolako zilegitasunik ez" duela salatu du, eta elkarretaratzea deitu du Bartzelonan.\nOmniumek Estatuaren "mendeku" gisa hartu du erabakia, eta legea manipulatzea leporatu dio.


BOS 09 – Bilbao Orkestra Sinfonikoa\nAbonu tematikoa, Hastapeneko Abonua\n06 - 07otsaila 2020\nSinfonia kontzertantea biolin, biola eta orkestrarako Mi bemol Maiorrean, KV 364\nNils Mönkemeyer, biola\nGiulia Brinckmeier, biolnA\nHarold Italian Op. 16\nI. Harold mendietan: Tristura, zoriontasun eta poztasun eszenak (Adagio)\nII. Erromesen martxa, arratsaldeko eskariak abestuz (Allegretto)\nIII. Abruzzietako menditar baten serenata maitaleari (Allegro assai)\nIV. Bidelapurren orgia: iragandako eszenen oroitzapenak (Allegro frenetico)\n06 otsaila 2020 Euskalduna Jauregia 19:30 h. Sarrerak Erosi\n07 otsaila 2020 Euskalduna Jauregia 19:30 h. Sarrerak Erosi\nKontzertuak al dira? Sinfoniak? Gaurko egitarauak orkestrarako bi konposizio eskaintzen ditu –eta orkestrarako direnez, sinfonikoak dira–, eta, horietan, biolinak eta biolak oso paper nabarmena betetzen dute. Hala ere, ezin da esan kontzertuak direnik. Hori baino gehiago, gaur egungo adierazpen artistikoetan modan dauden crossover moduko bat dira (Mozart beti izan zen berritasun zalea, eta Berliozek erabat hausten zituen etiketak).\nNolanahi ere, gaur BOSek eskainiko dizkigun bi konposizioak bikainak dira, biolina, biola eta orkestraren arteko kontzertu-harremanei dagokienez, behintzat.\nMozartek hemezortzi laguneko talde murritz batentzat idatzitako lana dugu hau –nahiko talde soila da, egia esan, hariaz gain oboea eta tronpa baino ez ditu-eta–, baina, hala ere, bereziki aberats eta adierazgarria da Mozart jeinuaren irudimenean. Izan ere, lotura, konkordantzia eta sinergiak bideratzen ditu, bai eta bultzatu ere, aparteko bi bakarlarirekin: biolinarekin eta biolarekin. Mozart konposatzaile austriarrak ederki ezagutzen zituen bi instrumentu horien gaitasun tekniko eta espresiboak, eta horrexegatik idatzi zuen horrela.\nBerliozen kasuan, orkestra hazi egiten da, eta duela ia berrehun urte izan zitekeena bezain osatu eta koloretsu bihurtuko da. XIX. mende hasieran izan ohi zen bezala, bereziki ongi hornitua dago, kopuru eta aniztasunean. Berlioz musikari frantsesak izugarrizko irudimena zuen; gaur entzungo dugun obra erromantizismo izugarriz sortu zuen, eta bere bizitzan eta lanean hain garrantzitsu izan zen izaera literario eta berezia eman zion.\nMozart eta Berliozen inspirazioek badute, gainera, beste ezaugarri bat: espresionismo dramatikorako joera naturala dute biek. Mozart gai da hori hitzik gabe lortzeko ere: bere melodien indar agortezina nahikoa da edonor hunkitzeko, eta sentipen indartsu zein sotilak, arinak edo traszendenteak aditzera emateko. Hain dira biziak, ezen ez baitute musikaz kanpoko ezeren erreferentziarik behar tentsioa adierazteko, edo poza, edo nostalgia: Mozarten musika hain da ugaria, askotarikoa eta kalitatezkoa, haren baitan sartzen baitira adierazpenik ezberdinenak ere. Gure entzumena gozamenez betetzeko eta gu hunkitzeko gaitasuna du. Berlioz frantziarra, aldiz, erabat erromantikoa eta guztiz literarioa da –irakurle nekaezina zen, eta, gainera, kronista ezin hobea–, eta esperimentazioan murgiltzen da; hala, nahastu egiten ditu musika, olerkigintza eta mitoa, eta eleberri eta antzerki lanetako argumentuetan barneratzen da. Orkestraren soinuetara eramaten ditu haietako pertsonaien ideiak, sentimenduak eta abenturak eta musikaren bitartez, testuen unibertso oso bat ekartzen du gogora.\nWolfgang Amadeus Mozartek (Salzburg, 1756-Viena, 1791) hainbat instrumentutarako kontzertuak idatzi zituen, eta ezin hobeto ezagutzen zituen haietako bakoitzaren berezitasunak. Bere garaiko instrumentu guztietarako idatzi zituen, biolontxelo eta tronboirako izan ezik. Pianoa zuen instrumentu nagusi, eta harentzat, hogei kontzertutik gora idatzi zituen. Bere buruarengan pentsatuz idatzi zituen gainera, pianista bikaina izatera iristeko ametsarekin. Instrumentista profesionalentzat ere idatzi zuen, lagun zituen Anton Stadler klarinete-jotzaile edo Joseph Leutgeb tronpa jotzailearentzat, besteak beste. Bi horiek talentu bikaina zuten, eta Mozarten lagunak ziren; hortik sortu zen, hain zuzen ere, hainbat maisu-lan bultzatu zituen indarra. Gainera, Mozartek aristokrata musikazale batzuentzat ere idatzi zuen; musika entzun eta mezenas gisa aritzetik aparte, instrumentuak jotzen zituzten. Besteak beste, Dürnitz baroi fagot-jotzailea, edo Guineseko duke eta txirula-jotzaile trebearekin gertatu zen hori.\nHala ere, ez dakigu zein interpretatzailerentzat konposatu zuen Mozartek Sinfonia kontzertantea biolin, biola eta orkestrarako Mi bemol Maiorren izeneko lana. Adituek diotenez, Mozartek seguru aski beretzat gordeko zuen biolaren papera, harizko instrumentuetan kutuna baitzuen, eta huraxe hartzen baitzuen beti beretzat laukoteetan jotzen zuenean.\nSinfonia kontzertantea tarteko genero bat da: concerto grossotik dator, eta oso arrakastatsua izan zen XVIII. mendearen azken laurdenean, batez ere Manheim eta Parisen. Izan ere, hiri horietan orkestra garrantzitsuak zituzten, eta musikari apartekoak. Hiri horietantxe igaro zituen Mozartek gaur entzungo dugun lana konposatu aurreko hilabeteak. Ez da kontzertu bat, ez eta sinfonia bat ere, baina, zalantzarik gabe, maisulana da. Batzuentzat, genero horretan izan den “azken hitz” moduko bat da.\nZiurrenik, 1779ko udan edo udazken hasieran konposatu zuen Mozartek. Ordurako, Salzburgera itzulia zen, eta orkestrarako idatzi zuenak argi erakusten du Manheimeko orkestrak zer nolako miresmena sortu zion: biolak banatuta daude, eta horrek aberastu egiten du testura, eta biolin eta biolen arteko simetria ederra agerian uzten laguntzen dute. Hala, bakarlarien arteko elkarrizketa etengaberako oinarri perfektua sortzen dute, argi desberdinekin, oihartzun eta loturekin aurkeztutako esaldien bitartez.\nAllegro maestoso zatian ideia ausartak jasotzen dira, biziak eta sendoak, eta, horiekin batera, erreflexiboagoak diren beste batzuk, liriko eta erakargarriagoak. Bata bestearekin elkartzen dira, modulazio bikainak daude, eta patroi erritmiko eta melodikoen arteko bat-egitea perfektua da; multzo osoak koherentzia lortzen du horrela, mirariz, eta, gainera, bakarlariak aske ibil daitezke, ezin hobeto osatuta dagoen eta entzumenerako zoragarria den soinu-panorama horren erdian. Bakarlari bakoitzaren ekarpena multzo osotik sortu zedila lortzea izan zen Mozarten konkistarik handiena; bakarlariak inguruan duen osotasunaren funtsezko zati gisa, eta horregatik bere izaera indibidualaren eta autonomiaren zipitzik ere galdu gabe. Mozarten estilorako aurrerapen handia zen, noski, baina, oro har, musika-lengoaiaren eboluziorako ere bai. Bakarlaria agertu egiten da, eta ekintza berarekin bat egiten du (Mozartek bere operetako arietan ere lortzen du hori).\nAndante zatiari malenkonia dario, Mozarten ezaugarri den proto-erromantizismoaren adierazgarri –Salzburgeko Mozartena ere bai–; erromantiko batzuek jakin izan zuten hura antzematen. Mozartek, gainera, zentzumen berezia zuen sonoritaterako, hots, adierazpen-eramaile den soinurako; do minorreko melodien trazua goxoa eta erakargarria da, haien esentzia kontzentratua dago, eta harizko bakarlarien bibrazioa ederra da –biolaren ahotsak duen humanismoa bereziki–. Hala, mugimendu horrek sentipen erromantikoa agerrarazten du, esaldi bakoitzak aurrekoaren gizatasun sakonean are gehiago sakontzen baitu, bakarlarien arteko imitazioetan bereziki.\nAmaierako Presto zatia irudimentsua eta estimulatzailea da, freskotasun handikoa, eta miraria badirudi ere, kolorez betea: Mozartek tratamendu berezia ematen die oboe eta tronpei, eta, hala, akonpainamendua ematen badute ere, ez dira inondik ere bigarren lekuan gelditzen. Gainera, rondo tankerako formatuari esker, oso erakargarria da entzulearentzat, hurbiltasunezko tratua ematen baitio musikaren bitartez. Konpasa bikoa da, esaldiak arinak, eta tonalitatea maiorrera itzultzen da; hala, diskurtsoak zoriontasun itxaropentsuaren kutsua hartzen du.\nObra hori sortu aurreko garaia gogorra izan zen Mozartentzat, alor pertsonal zein profesionalean: ama, bidaian lagun izan zuena, hil egin zen Parisen; Aloysia Weber maite zuen, eta hark entzungor egin zion hoztasunez; ez zuen lan-eskaintza interesgarri bakar bat ere jaso, ez eta enkargu txukun bat bera ere, eta, gainera, Mozarten inkonformismoak eta bidaiak tentsioak ekarri zizkion aitarekin, eta etxeko finantza-egoera okertu egin zen. Hala, Mozart Salzburgo hiri txikira itzuli zen, bihotzean korapilo bat zuela. Hori guztia ikusi egiten da obra honetan, baina bizitzarako zuen maitasun berezkoa ere bai; izan ere, guk mundutik igarotzeko dugun moduak berezko duen adierazpen-ugaritasuna erakusten duen multzo organikoa artikulatu zuen, izugarrizko trebetasunez.\nEta, ordura arte inoiz ikusi gabeko askatasunez, musikak eta literaturak bat egin zuten Hector Berliozen pentsamendu artega eta geldiezinean (La Côte-Saint-André, 1803-Paris, 1869). Berliozek gehiegizko irudimena zuen –gehiegizkoa, baina ernea– eta artearekiko konpromisoarekin bat egiten zuen adore handia ere bai. Hala, aro berri bat ireki zuen, musikaren ikuspegia esperientzia artistikoaren kontzeptu orokorrean sartu zuen aroa. Berezkoa zuen inkonformismoa, eta bizkortasun intelektual handikoa zen; horrela, garai hartako Parisen zegoen panorama musikalarekiko loturak hautsi egin zituen, eta artean ikasle gazte bat baino ez zela, Europako soinuen paisaia astintzen zuten berrikuntza harmoniko eta tinbrikoak miresten hasi zen.\nBeethoven izugarri miresten zuen, eta hark sinfonia bikain landu zuenez, Berliozek ez zuen nahi izan genero harekin hausterik; hala ere, konposatzaile sinfoniko esperimental bihurtu zen berehala. Argi zegoen sinfoniaren mugimenduekin lotutako eskema formal batzuk bateraezinak zirela musikaz kanpoko argumentu batean jasotako gertakizunekin.\nHorregatik, Berliozek orkestrarako egin zituen zenbait obra sinfonia gisa sailka daitezke –berak ere halaxe egin zuen–, baina olerki gisa ere bai, drama sinfoniko edo musika programatiko gisa. Izan ere, Berliozi esker sortu zen olerki sinfonikoa izeneko generoa, Erromantizismoak orkestren munduan izan zuen genero nabarmenetako bat.\nBerliozen lengoaia musikala oso aberatsa da, eta bere hitz-jarioa agerian gelditzen da bere orkestrazio oparoan, tinbreen xehetasunez josita baitago: Berliozek margo-paleta zabala du, hizkera jasoduna, eta ideiak sortzen dituenean, hasieratik zuzenean kolorea ematen die, hasiera-hasieratik obra bere osotasunean hartu nahi du.\nGainera, melodiarako sormen adierazgarri eta erakargarria du, eta bide berriak irekitzen dituen antolakuntza formal berri bat baliatzen du. Hala, Berliozek idazkera ezin egokiagoa du bere helburu artistikoa betetzeko; hots, bere zaletasun nagusiak diren musika, literatura eta bizitza elkarri lotzeko. Horixe lortzen du Harold Italian lanean.\nChilde Harolden erromesaldiak izeneko lana olerki narratiboa da, eta munduarekin atsekabetua dagoen gazte baten gorabeherak eta bidaiak deskribatzen ditu. Obra horretan elementu autobiografiko nabarmenak daude, eta argitaratu zenean, George Gordon Byron Ingalaterrako olerkigilerik ospetsuena bihurtu zen. Haren argazkiak asko hedatu ziren estanparen bitartez, eta hari buruzko testuak gogotsu irakurri zituen jendeak; hala, aro Modernoak berea izango zuen artista mota berri bat sortu zen pixkanaka. Lord Byronen, bizitza eta obra banaezinak dira, eta, horregatik, Childe Harolden erromesaldiak laneko I. kantuan, hauxe irakur dezakegu, Byronek hogeita bat urterekin Kornualleseko kostaldetik alde egiterakoan ikusi zuen azken irudia deskribatzeko: “Belak puztuta zeuden, haize leunak bultzatuta, eta bazirudien atsegin ematen ziola bera aberritik urruntzeak. Pixkanaka, bizkor desagertu ziren bere bistatik harkaitz zuriak, eta, gero, itsasoaren aparrekin nahastu ziren”.\nEz zegoen beste ezer Berlioz horrenbeste liluratzen zuenik, irakurketa haiek baino; izan ere, berak ere itsasora atera eta sentsazio eta bizipen berrien bila abiatzearekin amets egiten zuen. Garai hartan ospetsu zen Erroma Sariak emandako bekari esker, Berlioz Italiako hiriburura joan zen 1831n, eta lehen bidaian itsasontzia hartu zuen Marseillatik Livornora. Itsasontzi hartan veneziar bat ezagutu zuen, eta hark esan zion Byronen korbeta eraman zuela hark Adriatikoan eta Greziako artxipelagoan egindako bidaia abenturatsuetan. Berliozek berak aipatu zuen, bere Memoriak lanean, “plazer” ematen ziola “Childe Harolden erromesaldien adiskide baten ondoan” egoteak.\nErromako bizitzak sentipen kontraesankorrak eragin zizkion konposatzaileari: batetik, “musika-mundutik, zibilizazioaren erdigunetik erbesteratua” sentitzen zen, une hartan Paris borborka egoten hasia baitzen, eta halaxe egon baitzen ehun urte geroagora arte. Bestetik, Erroman betidanik izan zuen nahi hura bete ahal izan zuen, mendira ateraldiak egiten zituenean; batzuetan gitarra eramaten zuen, bestetan eskopeta. Halaxe idatzi zuen: “Bihotzaren askatasuna, sormenaren askatasuna, arimarena, guztiarena. Benetako askatasuna, erabatekoa, izugarria!O, Italia handi eta indartsua! Italia basatia! Zure ahizpa Italia artistarekiko, axolagabea”.\nBerliozen idazkietan hau agertzen da: “oroitzapen, olerkigintza eta musikaren eragin guztiak, konbinatuta” agertzen dira 1834ko azaroaren 23an Parisko Kontserbatorioan estreinatu zen Harold Italian lanean. Lan horretan, ikuspegi poetikoak zizelkatzen duen pertsonaia baten ikurra da biola, egiazko erromesaldi moral baten protagonista, muina jasotzen duen gai baten inguruan antolatutako musika-diskurtsoarena. Gai horrek sortzen du obra osorako materiala, eta hartatik beste ideia batzuk sortzen dira; Harold-Byron-Berliozen pentsamenduak, emozioak eta ibilerak koloreztatzen dituzte, eszena bitxiak ere bai, eta prozesioak eta eguzkiaren edo izarren argipean aldatu egiten diren paisaiak. Dena dago hor: oparotasuna, introspekzioa, malenkonia, kontzientzia poetikoa, bakardadea…\nBerliozek, gainera, bere Memoriak lanean aipatzen zuen Erromako San Pedro elizara joaten zenean “Byronen liburuki bat eramaten” zuela berarekin, eta “aitorleku batean eroso eserita, atmosfera fresko batean gustura, isiltasun osoan, olerki sutsu haiek ezin gusturago irakurtzen” zituela. Childe Harolden erromesaldiak lanean, Byronek horrelakoak aipatzen ditu: “Italiako gauaren urdintasun iluna, hango zeruak halako koloreak hartzen ditu”, eta horrelakoetan, nola ez, Berliozi arima pizten zitzaion, eta halaxe oihu egiten zuen Byronen gainean: “Maitatua! Olerkigilea! Librea! Aberatsa! Hori guztia izan zen! Eta aitorlekuak dar-dar egiten zuen; kondenatuak ere beldurtzeko moduan aditzen zen hortzek nola egiten zuten karranka”.\nKontzertua edo sinfonia, nomenklatura kontua baino ez da. Musikaren arima hitzak baino harago dago, eta iritsi nahi dugun tokira eramaten gaitu. Goza ezazue.\nNils Mönkemeyer ospetsu egin da, nazioartean biola-jotzailerik arrakastatsuenetakoa baita. Musikari gisa maisua da, bikainen artean bikainena, eta azken urteotan bere instrumentuaren profila nabarmen igotzea lortu du. Errepertorio zabala du, XVIII. mendetik hasi eta XXI. mendera bitartekoa, biolari buruzko literatura originaletik hasi, berriz deskubritu dituen perlak barne, eta berak eginiko moldaketetaraino; barroko garaiko estilo gardenetik, gaurko konposatzaileen eskakizun ezin zailagoetaraino. Gainera, geroz eta obra gehiago konposatzen dituzte berarentzat bereziki.\nEsan gabe doa Nils Mönkemeyer nazioarteko interpretatzailea dela, toki guztietan nahi duten ganbera-musikaria, orkestra nagusietan sarri aritzen den bakarlaria; Berlinetik hasi eta Amsterdameraino. Jaialdi askotara gonbidatzen dute, besteak beste, Gstaad, Schleswig-Holstein eta beste hainbatetara. Mönkemeyerrek kontratu esklusiboa du Sony Classical etxearekin, eta CD ugari atera ditu azken urteotan. Guzti-guztiek kritikaren txaloa jaso dute, bai eta sari ospetsu ugari ere.\n2011z geroztik, Mönkemeyer irakaslea da Municheko Musika eta Arte Eszenikoen Unibertsitatean; hantxe ikasi zuen berak ere, Hariolf Schlichtigekin.\nGiulia Lucrezia Brinckmeier, biolina\nGiulia Brinckmeier hiru urterekin hasi zen biolina ikasten, eta zazpi urterekin jo zuen lehen aldiz bakarlari gisa, Orchestra della Radio della Svizzera Italianak lagunduta. Milanen graduatu zen, eta masterclassak jaso zituen, besteak beste, Pavel Vernikov, Anton Sorokow, Keiko Wataya, Ivry Gitlis eta Ilya Gringolts maisuen eskutik.\nLehen sariak jaso ditu lehiaketa nazional zein nazioartekoetan, eta ikasketetarako laguntzak eta bestelako errekonozimenduak ere eman dizkiote. 2006. urteaz geroztik, Giulia bakarlari gisa aritzen da oholtzan, baita ganberako musikari gisa ere, aretorik ospetsuenetan: Vienako Brahms Saal del Musikverein, Milango Sala Verdi, Stavangerreko Konserthus (Norvegia), Txinako Jiangxi Art Center eta Shanghai Thames Town theater, Luganoko Palazzo dei Congressi, eta musika-jaialdietan ere bai, hala nola Norway Youth Chamber Music Festival, Suediako Aurora Chamber Music Festival, Lugano Lake Festival eta Ceresio Musica (Suitza) jaialdietan.\nSarri parte hartzen du maila goreneko musikariekin, besteak beste, Alexandra Conunova, Stephan Kropfitsch, Anton Sorokow, Alexandr Semchuk, Raphael Leone, Andreas Brandelit eta Christian Bellisariorekin. 2010ean Trio Chromatique hirukotea sortu zuen, eta 2012an aurkeztu zuten lehen CDa Giacomo Morandi Editore etxearekin.\nConcertino gisa aritu da Italia, Austria eta Norvegiako hainbat ganbera-orkestra eta orkestra sinfonikorekin, eta 2017ko urriaz geroztik concertino titularra da Bilbao Orkestra Sinfonikoan.\nGiuliak 1885. urteko G. Antoniazzi biolina jotzen du, Milango Pro Canale Fondazionek adeitasunez utzia, eta E. Pajeot arku bat erabiltzen du.


Zerga-bilketa bulegoan udal zergak eta tasak kobratzen dira. Ordainagiriak bi motatakoak izan daitezke: aldizkakoak eta likidazioak.\nJakinarazpen kolektiboen bidez jakinarazten diren ordainagiriak dira, hau da, ibilgailuei lotutako zergarenak, landa eta hiri izaerako ondasun higiezinen zergarenak, ur eta estolderia tasarenak, zaborraren zerbitzuko tasarenak,…\nNoiz ordaindu: Egutegi Fiskalean finkatutako epeetan\nOrdainketa helbideratuz. Helbideraketa banketxeetan edo udal bulegoetan egin daiteke.\nEdozein entitate kolaboratzailetan ordainduz: Kutxabank, Euskadiko Kutxa, B. Guipuzcoano, La Caixa, Banco Bilbao Vizcaya, Caja Rural Navarra, Banco Santander Central Hispano.\nUdal Bulegoetan ordainduz\nBakarkako jakinarazpenen bidez jakinarazten diren ordainagiriak dira, hau da, obrak egiteko baimen zerga eta tasarenak, gainbalioenak, jarduera baimena tasarenak, …\nNoiz ordaindu: Jakinarazpena jaso duzun egunetik aurrera, hilabeteko epean. Ordaintzeko azken eguna jaieguna izango balitz, hurrengo laneguna izango da azkena.\nEntitate kolaboratzaileetan ordainduz: Kutxabank, Euskadiko Kutxa, B. Guipuzcoano, La Caixa, Banco Bilbao Vizcaya, Caja Rural Navarra, Banco Santander Central Hispano.\nUdal Bulegoetan ordainduz.\nDagokion epean ordainagiriak ordain ezean, Udalak behartze bidea hasiko du premiamenduzko probidentzia jakinaraziz zordunari eta, berriz ere, hilabete bateko epea emanez zordunari probidentzia ordaintzeko.\nOrdainketak atzeratu eta zatitzeko modua.\nGipuzkoako Lurralde Historikoko Dirubilketako Erreglamenduaren 36. art. aurrikusitakoaren arabera, Oiartzungo Udalak ordainketa atzeratzeko eta zatika ordaintzeko onarturiko araudiak aplikatzeko lehentasuna izango du Erreglamendu hartan xedatuta dagoenarekiko. Izan ere, Erreglamendu hura Oiartzungo Udalak araututa ez duen kasu bakarretan aplikatuko baita era subsidiarioan.\nOrdainketa atzeratzea edo zatikatzea, ordaindu behar duenak, momentu horretan ordaintzeko adina dirurik ez duenean bakarrik eskatuko da.\nOrdaintzea atzeratzeko edo zatikatzeko eskaera Diruntzaintza sailari egingo zaio, honek erabakiko du zordunaren ekonomia egoera nolakoa den eta zorrak ordaintzeko gauza den edo ez.\nAtzeratzeko edo zatikatzeko zorra ordaintzear dagoen zor guztia hartuko du, eskatzaileak aurretik izan dezakeen zor guztia kontuan hartuta.\nZatikatutako zorraren ordainketaren helbideratzea egingo da, ordainketa agindu baten bidez, honen kopia bat aurkeztea beharrezkoa izango delarik.\nOrdainketa atzeratzeko eta hilabeteka zatikatzeko irizpide orokorrak ondorengo hauexek dira:\nZorra 250 € baino txikiagoa bada ez da atzerapenik edo zatika ordaintzeko aukerarik emango, baldin eta aparteko arrazoiren bat ez balego.\nZorra 250,01 eta 500 € tartekoa bada, gehienez ere hiru hilabetez atzeratu edo zatitu ahal izango da.\nZorra 500,01 eta 1000 € tartekoa bada, gehienez ere hiru hilabetez atzeratu ahal izango da, eta zatika ordaintzen bada, gehienez sei hilabetez.\nZorra 1000,01 eta 6000 € tartekoa bada, gehienez ere sei hilabetez atzeratu ahal izango da, eta zatika ordaintzen bada berriz, gehienez hamabi hilabetez.\nZorra 6000 € baino handiagoa bada, gehienez sei hilabetez atzeratu ahal izango da, eta zatika ordaindu bada berriz, 18 hilabetez.\nEz da atzerapenik edo zatika ordaintzeko aukerarik emango borondatez, zorra exekutiban izango balu.\nAipaturiko edozein epe beteko ez balitz, Dirubilketako Erreglamenduak dioenaren arabera jokatuko da. Zorraren ordainketa atzeratuagatik nahiz zatika ordaindu izanagatik, eperen bat beteko ez balitz, ezingo da beste bat onartu 2 urteko epean.\nKasu guztietan, ordainketaren atzeratzeak nahiz zatika ordaintzeak, indarrean dagoen urteko interes tasa sorraraziko du.\nEz da bermerik eskatuko ondorengo kasuetan:\nOrdainketa zatikatuen nahiz atzeratuen eskabideen kasuan, zorra 10000 € baino txikiagoa denean.\nProzedura exekutiboan zorra kitatzeko adina ondare erregistro publikoan bahitzeko badaezpadako oharra egin bada, zorra bermatutzat joko da eta ez da beharrezkoa izango berme berria jartzea.\nEspedientean jasotako agiriak eta zatika ordaintzeko eskabidearekin ekarritakoa kontuan izanik, Alkateak derrigorrezko berme hori ken dezake.


Urte garai honek oparitzen dizkigun apaingarriak landare ia guztietan ikus daitezke; ez etxeko balkoitik, ordea. Kronikatxo bat egin nahi dinat, bai baitzekinat zuen edadeko jendeak, natura hain gertutik sentitu izan dezutenek, zenbateraino jarraitzen diozuten landareen seinaleen hurrenkerari.\nGaur hilabete omen daraman esp-etxean, Mertxe Txiki; oraintxe esan zaidan semeak. Eta gure amona-aitonekin gogoratu naun. Hik bezalaxe balkoi ondrosoa badine haiek ere, baina etxe tarte estu samarrean eta ezin natura bere osotasunean ikusi. Gutxiago xehetasunak. Urte garai honek oparitzen dizkigun apaingarriak landare ia guztietan ikus daitezke; ez etxeko balkoitik, ordea. Kronikatxo bat egin nahi dinat, bai baitzekinat zuen edadeko jendeak, natura hain gertutik sentitu izan dezutenek, zenbateraino jarraitzen diozuten landareen seinaleen hurrenkerari. "Orain landare hori loratu da, beste hari lorea joan zaion, hurrengo bat hostoz jantzi den...". Horri fenologia esaten zionagu; hitza ez jakinagatik horretan ere artistak zarete.\nZenbaitek, badakin, udaberria iritsi dela dioten sahatsaren (Salix atrocinerea) loraldia joan den. Baita hostoa galtzen duen magnoliarena ere (Magnolia soulangeana). Elorri beltzaren (Prunus spinosa) loraldi zurietan zuria ere azkenekotan zion. Zumar hostotxikia (Ulmus minor) ere bere onenera iritsi den; zuhaitz handiak lorez lepo izan ditun, eta bero hauekin laster hostoz gainezka, badakin, berde bizi dotore horrekin. Zumar txikienak, loratzeko gai ez direnek, dagoenerako hosto polita dine.\nHaritzak, beno haritzek (Quercus robur), berde bizitik gorrirako aukera guztia dine hostajeetan. Bateren bat ikusiko dun balkoitik urrutira. Adar muturretan poxpolinak borobiltzen ari zaizken gaixotuei.\nLoraldi betean zeuden lizarra (Fraxinus excelsior) bere lore arrak erakutsiz, udareondoak (Pyrus spp.) zuri-zuri, gereziondoak (Prunus avium) ere bai baina ez din urte ona, nonbait; loraldi sare samarra dine, ez behintzat arbola zuri-zuri bete-bete jartzen den horietakoa. Intsusa (Sambucus nigra) ere loratzen hasi dun, horixe, hasi besterik ez dun egin. Borraja (Borago officinalis) eta galego-aza edo bazka-aza ( Brassica oleracea “Viridis”) loratzen hasita zauden eta erlastarrak hantxe zabiltan gozo-gozo, nahikoan.\nZaingorriak (Geranium robertianum) eta ilarrondokoak (Arum italicum) lorea zabal-zabal dine. Atzo ikusi dizkinat ilarrondoko batzuk basurdeak uxarrean ipurditik atera eta azpiko erraboilak janda. Hain gustuko ditunan lorontzietako klibiak (Clivia miniata) eta paradisuko hegaztia (Strelitzia reginae) lore laranjaz mukuru zeuden. Aukera dugun hurrengoan hire balkoira eraman behar dinagu bana.\nMizpira (Mespilus germanica), kiwia (Actinidia sinensis) eta mahatsa (Vitis vinifera) hostoak irekitzen ari ditun.\nBerdantzart, eguneroko bueltaxkan, lehen marrubitxoak (Fragaria vesca) jan nizkinan, gozatuko hunan ederki heuk ere... eta haiek janda eta berehala entzun ninan kukua lehenengoz. Bai, bai, dagoeneko kuku-belarrak (Aquileguia vulgaris) ere bere lore moreak erakusgai zeuzkan.\nMusu handi bat. Esp-etxeetara musu handi-handi bana.\nKanal hauetan artxibatua: Landareak | Koronabirusa


Bigarrenez erraustegi inguruan laginak biltzen ari dira - Lasarte-oria - Txintxarri.eus\nBigarrenez erraustegi inguruan laginak biltzen ari dira\nTxintxarri Aldizkaria 2020-12-03 12:45\nToxico Watch fundazioko kideek egindako lehen langin-bilketako irudia.\nZubieta Lantzenek eta Erraustegiaren Aurkako Mugimenduak Toxico Watch fundazio holandarraren laguntzaz egiten ari diren Erraustegiaren kutsaduraren kontrolaren bigarren fasea abian jarri da\nZubieta Lantzenek eta Erraustegiaren Aurkako Mugimenduak jakinarazi dutenez, aste hauetan, berriro ere, laginak biltzen ari dira Toxico Watch fundazioari bidali eta lehen laginen emaitzekin konparatzeko.\nErraustegia martxan jarri aurretik, 2019ko udazkenean egin zen lehen lagin-bilketa. Erraustegitik hurbil bizi diren emakume-amen esnea, (horietako batzuk lasarteoriatarrak), oilategietako oiloen arrautzak, landareak eta orriak, goroldioa, lurra, errekako sedimentua eta ura jaso zituzten.\nEgun, Zubieta Lantzenek eta Erraustegiaren Aurkako Mugimenduak kontrolaren abiapuntuko emaitzak jakitera eman dituzte ohar bidez, baita bigarren fase honetako lagin-bilketa egiteko neurriak berriak ere.\nEmaitzei dagokionez, ikertutako arrautzek Europar Batasunak dioxinez dauzkan arauak betetzen dituzte. Bestetik, dioxinek eta dioxinak bezalako PCBek kopuru txikiak erakutsi dituzte lurzoruan eta orrietan ez dira iritsi detektatu ahal izateko kopurura ere.\nMetal astunen neurketetan, lurzoruan eta landareetan urteotan zenbait industriak eduki duen jardueraren arrastoak ageri dira.\nUren laginetan ez da ia jarduera estrogenikorik aurkitu, soilik igoera txiki bat erraustegiaren oso inguruko sedimentuetan.\nEta amaren bularreko esne laginek PCB maila txikiak erakutsi dituzte.\nKutsaduraren kontrola eta osasunaren eta ingurumenaren babesa dagokien instituzio nagusiek, Gipuzkoako Foru Aldundiak eta Eusko Jaurlaritzak, beren ardurak betetzen ez dituztela salatu dute Zubieta Lantzenek eta Errausketaren Aurkako Mugimenduak. "Arkaitzerrekan zientoka arrain hil dituen kutsaketaren kontrolik eza lotsagarriak erakutsi duen moduan". Horregatik, Gipuzkoako udalei baita herritarrei ere dei egiten diete martxan den eta ondorengo urteetan jarraipena izango duen kontrol herritarra diruz babestu eta ekimenari laguntzeko.\nIñigo Gonzalez Sarobe 2019 ira 10 Gizartea\nArrautzak, oiloek jaten duten pentsua, lurra, gorostiaren hostoak eta beste landare batzuk, ura... Lagin ugari hartuko dituzte asteon Toxico Watch ...


Txapeldunen Liga irabazi du Kepa Arrizabalagak - Lea-Artibai eta Mutrikuko Hitza : Lea-Artibai eta Mutrikuko Hitza\nTxapeldunen Liga irabazi du Kepa Arrizabalagak\nTxapeldunen Liga bat bereganatu duen lehen ondarrutarra da. Arrizabalagak jokatzen duen Chelsea taldeak 1-0 irabazi dio Manchester Cityri.\nMarcos Alonso eta Kepa Arrizabalaga, Txapeldunen Ligako garaikurragaz. Argazkia: Kepa Arrizabalaga Twitter\nAtezain ondarrutarrak Ingalaterrako Chelsea taldeagaz irabazi du txapelketa (talde urdinak bigarrenez eskuratu du belarri handia). Zapatuan [maiatzak 29] Portoko (Portugal) Do Dragao estadioan jokatu zen finalean 1-0 irabazi zioten Pep Guardiolak zuzentzen duen Manchester City taldeari.\nTxapeldunen liga bat bereganatu duen lehen ondarrutarra izan da, gainera. Atezain ondarrutarra 2018ko abuztuan ailegatu zen Londresko taldera, eta taldeagaz irabazi duen bigarren titulu nagusia izan da; duela bi urte Europako Liga txapelketa ere irabazi zuen taldeak.\nOndarrutarra finala jokatzeko aukerarik barik geratu zen (Edouard Mendy sendatu ostean haren ordezkoa izan zen), baina, hala ere, gogotsu ospatu zuen garaipena. Ondarrutarrak bere Twitter kontuan elkarbanatu duen mezu labur eta esanguratsuaren arabera, “egi bihurtu den amets bat” da zapatuan lortutako titulua.\nFinalari dagokionez, ondarrutarraren taldea, oro har, nagusi izan zen berdegunean. Lehen zatian baloiaren kontrol nabarmena eduki zuten eta Kai Havertzek 42. minutuan egindako golak partidua erabakita laga zuen. Atsedenaldiaren ostean, Manchester City partiduaren kontrola hartzen saiatu bazen ere, ezin izan zuen Chelsearen defentsa hautsi eta egoera irauli.\nArrizabalaga kuadrillako lagunekin garaipena ospatzen. Argazkia: Aurrera Kirol Elkartea.\nChelsea taldea kopa altxatzen. Argazkia: Chelsea FC


Adimen Lehiakorraren inguruko gure doktore-tesi gogokoenak - INNGUMA bloga\nAdimen Lehiakorraren inguruko gure doktore-tesi gogokoenak\nAdimen Lehiakorraren definizio desberdinen inguruan egin genuen post-ean esaten genuen moduan, ALren mundua berri samarra da eta ez dago definizio bakar bat jardueraren inguruan. Beraz, aipagai dugun esparruak, ikertu eta estudiatzeko asko dauka oraindik. Post honetan ALren inguruan egindako tesi batzuk bildu nahi izan ditugu, eta interesgarrienak iruditu zaizkigunek zeren gainean diharduten azalduko dugu.\nAdimen Lehiakorreko (AL) eredu baten definizio eta diseinua enpresa-erabaki estrategikoak hartzeko prozesua optimizatzeko. Arrakastarako faktore kritikoak identifikatzea nazio mailako aditu-sarearekin kontrastea eginez.\nDoktore-tesi honek Adimen Lehiakorraren ikuspegi globala ematen du enpresa baten estrategia-eremuko erabakiak hartzeko prozesua hobetzeko tresna gisa. AL eredu bat diseinatzen du zaintzako faktore kritikoak definitzetik abiatuta, ondoren enpresa-ingurunean sortu daitezkeen aukera eta mehatxuak identifikatzeko.\nAdimen Lehiakorra Enpresa Txiki eta Ertainetan berrikuntza egiteko: gakoak identifikatzea\nTesi honek industria sektoreko Enpresa Txiki eta Ertainen ezaugarriak aztertzen ditu berrikuntza lehiarako estrategia gisa ulertuz. Zentzu horretan, Adimen Lehiakorra berrikuntzarako oinarrizkoa eta estrategikoa den tresna gisa aztertzen du. Tesian Enpresa Txiki eta Ertainen behar eta ezaugarriei gehien egokitzen zaizkien AL sistemak identifikatzen dira. Gainera, enpresek AL sistema bat ezartzeko gakotzat jotzen dituzten arloak eta faktore garrantzitsuenak, AL sistema eraginkorra berrikuntzarako izan dadin.\nZaintza teknologikoa eta adimen lehiakorra ikerketa erakunde baten I+G+I-aren kudeaketa sistemako tresna-gako gisa\nTesi hau ikerketa-erakunde baten testuinguruan garatua izan da. Adimen Lehiakorra informazioa kudeatu eta erakundearen I+G+i-aren kudeaketan eragiteko tresna gisa aztertzen du. Lehenik eta behin ALren inguruan dagoen literatura berrikusten du, eta gaur egun erakundeek ZT/AL sistemei ematen dieten erabileraren inguruko deskribapen bat egiten du. Bestalde, tesian, zentro teknologiko batean AL sistema baten ezarpena aurrera nola eraman den azaltzen da. Azkenik, ontzat ematen dira tesiaren hasierako hipotesiak, ikerketa erakunde baten I+G+i-aren kudeaketa sistemarako AL oinarri-oinarrizko kontua dela ondorioztatuz.\nAdimen ikuskaritza: metodo bat lehia eta antolakuntzarako sistema adimendunak diagnostikatzeko\nTesi honek ikuspuntu global batetik erakunde bateko Adimen Lehiakorreko sistemen diagnostiko bat egiteko adimen ikuskaritza metodo bat definitzen du. Ikuskaritza metodoak erakundeek antolakuntza eremuarekin eta kanpoaldearekin dituzten hartu-emanetan jartzen du arreta; eta erakundeen errealitatean esku hartzea ahalbidetzen du beren izaera eta ALko dinamika hobetu eta bikaintasunera bultzatuz. Metodoaren malgutasunaren ondorioz, tesiak metodoa edozein erakunde motatan aplikatu daitekeela ondorioztatzen du, AL sistemari ematen zaion aplikazioa dena delakoa izanda ere.\nAdimen Lehiakorra eta industria jardueraren arteko harremana bioteknologia eta telekomunikazioen industrietan\nTesi honetan adimen lehiakorraren kontzeptua aztertzen da, eta ALren inguruko praktika onenen adierazleak ikertzen dira. Tesian ikerketarako sei hipotesi proposatzen dira, eta horien artean, tesian gakoa den ikerketak ALaren erabilerak enpresa-jardueran duen eragin positibo eta esanguratsua aztertzen du, izan ere, erakundeen berrikuntza konpetentzia eta etengabeko hobekuntzaren bitarteko aldagai bezala jarduten du. Azterlanak ikerketa enpiriko bat egiten du eta proposatutako hipotesiak kontrastatzen ditu, amaieran egiturazko eredu batzuk garatuz definitutako hipotesi bakoitzarentzat.\nJarraian, zure interesekoak izan daitezkeen Adimen Lehiakorrarekin lotutako beste tesi interesgarri batzuk erakusten dizkizuegu:\nALaren eremuan ekimen bat martxan jartzen ari bazara eta laguntza behar baduzu, jarri gurekin harremanetan. Era berean, INNGUMA bezalako software profesional bat frogatu dezakezu doan demo bat eskatuz.


Ez jakitea ez baita eskubide - - euskalerriairratia.eus\nEz jakitea ez baita eskubide\nMaite Inda 2015-11-11 12:44\nMaialen Lujanbiori entzun nion “nik ez dakit zein legek bihurtzen duen ez jakitea eskubide, ez dakit zein epailek bihurtu duen harraparia babestu beharreko espezie”. Maiz sentitutakoa hain ongi borobildu zuen esaldi bakarrean, paper batean gordeta dudala.\nNafarroako Gobernuak hezkuntzan egin lan deialdi proposamenaren harira erregimeneko alderdiek ustez ezker-aurrerakoia diren bi alderdiekin batera botatakoak entzutean (azken bi hauek, gainera, Gobernukideak), ezin esaldi hura burutik kendu: erdaraz mintzo direnak bigarren mailako herritarrak omen: “harraparia babestu beharreko espezie”. Herritar guztiek funtzio publikorako sarbiderako duten aukera berdintasuna urratu ei du deialdiak: “ez jakitea eskubide”.\nBadirudi funtzionariatuaren eskubidea, herritarraren eskubidearen gainetik dagoela. Badirudi, gainera, ezjakintasuna baloratu beharreko irizpide dela non eta administrazio publikoan jarduteko. Ez da kalapitarik sortzen administrazio orokorreko langileei excel-en eta acces-en ezagutza eskatzeagatik. Ez eta hirigintza saileko postu batzuetarako sarbidean arkitekto izatea eskatzeagatik. Hor ez omen zaie herritar guztiei funtzio publikorako sarbiderako duten aukera berdintasuna urratzen. Ez jakitea, ez baita eskubide.


Madrileko ibiltari (zatia) - Busturialdeko Hitza : Busturialdeko Hitza\nAmetsetatik gehien maite dodana euren laburpen gaitasuna da: zelan diran gai hain handia dan zeozer irudi bakarrera mugatzeko. Ametsak iratzarririk dagozenen poesia dira\nGaur atzera ikusi zaitut. Gran Viatik paseoan zengozan, gizon hark gura barik errepidera sakatu eta atoan eskuetan hartu zintudan egun hartan lez. Oinezkoen partea oraindino ez eben zabaldu eta, ondorioz, beti kejetan zinan zu lako pertsona txikientzat, mostradore batera heltzeko hankapuntetan ipini behar diranentzat, oso gatxa zala kalean barrena bidea zabaltzea. Nik barre egiten neutsun, baina, barruan, zure inkontzientzia hark bildurtu egiten ninduan. Ze, bai, inkontzientea zinan. Ez zinan kontziente konturatzeko, gura izango bazendu, sofatik mobidu barik koadro bat sabaian eskegi ahalko zendukela. Ez hori bakarrik: izutu egiten ninduan zugan benetan ez zaren nonor ikusteak, existiduten ez zan nonor desiratzeak. Horrek hankasartzeez edo guzurrez maitemintzera eroan gaitzake, eta hori bai dala benetako tormentua.\nEgun hartan, euria bota ahalean ebilen, eta itsasertz bako uri hartan egundo existidu bako ozeano bateko urak zabaltzen zenduazala zirudian. Kalean zu eta oraindino be euripean mela-mela bustitzeaz gozatzen daben pertsona urriak baino ez zengozien. Eta ez nabil euritzan jantzan egiten dabenez: oinez geldiro dabizanez nabil, eta etxera deus ulertu barik bueltetan diranez. Hemen, Madril aldean, inor ez da kargutzen, baina kaleak zoroz ganezka dagoz: inork ikusi barik euren lokarriez askatzeko kapaz diran pertsona guztiz eta bereziki zentzudunez. Zoro zentzudunak. Beharrezkoak. Murritzak. Enbidia deutsiet, nire bizi osoan zehar, nik ez bezela, zu negarrez ikusi zaituen pertsonei deutsatien enbidia lez. Horixe da, akaso, nire hutsegiterik handienetakoa.\nKontua da etorbideetan barrena bidea zabaltzeko gai zinala, eta kitto. Zure indarra hain zan poteretsua, non nire ohetik entzun neikean. Itsasoaren orroen parekoa zenduan: inork bainua hartzerik gura ez dauanean izaten dauanaren neurrikoa. Ametsetatik gehien maite dodana euren laburpen-gaitasuna da: zelan diran gai hain handia dan zeozer irudi bakarrera mugatzeko. Ametsak iratzarririk dagozanen poesia dira.\nDana dala, oraingo honetan, Gran Via bai bazan oinezkoentzakoa. Guztiz, ganera. Ez egoan balen abiaduran doan autorik, edo elefanteen eztitasunez aurrera egiten dauan autobusik, edo oinez ikasten dabilen umearen pare kurtzetan jatsun taxirik, edo hutsaltasunaren garaipenez modu txarrean aurrea hartzen deutsun bizikletarik. Gaur, zu baino ez zagoz: oinez astiro egiten dauan emakume bat, errari eta mutu. Eta jarraitu gura zaitut. Eta harrotasunez kontau errepideko lerroei bildurra galtzen ikasten nabilela. Baina kostetan ari jatala nire barrenetik ezerezera salto egitera gidatzen nauan bulkada hori kontroletea.\nEta, orduantxe, esnatu egin naz. Eta, orduantxe, nire ohean Madril baino ez dago. Madril eta bisitan datorren hotz hau, ezerk merezi dauan beste irauten ez dauala gogorarazoten deustana. Uri hau, egunen baten, desagertu egingo dala autortzen deustana, zuk egin zenduan lez, eta nire buruan harrapatuta geratuko dala: beharbada, hegazkin-itxuraz; bestela, elefante-formaz.\nEta orain sinistu gura ez arren, egunen baten konturatuko nazela hori nahikoa baino gehiago dala. Nire zati bat Madrilek beragaz eroan ebala, eta gauero-gauero jente bako etorbideetan barrena alderrai dabilela, euripean, falta jakon beste zatiak nora alde egin eban galdezka. Ametsak iratzarririk dagozanen poesia dira.


'Euskarazko IKT-ak: Gomendioak herri-aginteentzat' dokumentua Bilbon aurkeztu da - Euskara - Eusko Jaurlaritza - Euskadi.eus\n"Euskarazko IKT-ak: Gomendioak herri-aginteentzat" dokumentua Bilbon aurkeztu da\nLan honen helburua da IKTetan eta Interneten euskararen presentzia eta erabilera areagotzeko herri-aginteei gomendioak egitea\nHizkuntza Politikarako sailburuorde Patxi Baztarrikak, Euskararen Aholku Batzordeko IKT Batzorde-ataleko zuzendari Maite Goñik eta Batzorde-atal honetako zenbait kidek ‘Euskarazko IKTak: gomendioak herri-aginteentzat (PDF, 1 MB)’ dokumentua aurkeztu dute gaur goizean Bilbon. Lan luze hau Euskararen Aholku Batzordeko IKT Batzorde-atal Bereziak egin du. Izenak dioen bezala, lanaren helburua da IKTetan eta Interneten euskararen presentzia eta erabilera areagotzeko herri-aginteei gomendioak egitea. Euskararen Aholku Batzordeak bere egin zuen dokumentu hau, aho batez, maiatzaren 11an eginiko Osoko bilkuran. Kontutan hartu beharra dago bihar, maiatzak 17, Interneten Nazioarteko Eguna ospatzen dela.\nPatxi Baztarrikak honela aurkeztu du dokumentua gaur goizean: “Gaurko prentsaurrekoan euskarazko IKTak ditugu hizpide. Zehatzago esanda, IKTetan euskararen erabilera areagotzeko datozen hilabete eta urteetan garatu beharko diren estrategiak ditugu hizpide. Helburu hori betetzera dator berehala aurkeztuko dugun “Gomendioen Karta”. Lehenik eta behin, herri-aginteentzako gomendioak dira, baina herri-aginteentzako ez ezik, IKTen sektoreko profesional eta enpresentzako ere badira gomendio hauek. Nekez ospatu genezakeen modu eraginkorragoan Interneten Nazioarteko Eguna. Interneten Nazioarteko Egunaren bezperan gatoz, “Euskarazko IKTen Garapenerako Gomendio Karta” aurkeztera, hilabete askotako lanaren emaitza bikaina”.\nHainbat alorretan ematen ari den globalizazioa, hiztun kopuru handia duten hizkuntzen eragina, komunikabideen orokortzea eta, batez ere, teknologia berrien eztandak argazki linguistiko berri bat ekarri digute azken urteetan. Argazki hori, ordea, ez da hainbatek aurreikusten zuen bezain ezkorra: hizkuntza nagusituen hegemonia, hizkuntza gutxituen kaltetan. Azken urteetan, bestelako errealitate bat erakusten ari da Internet, eleaniztasun handiagoa duen errealitate bat.\nEdozein modutara, emaitza positiboak lortze aldera, baldintza batzuk betetzea ezinbestekoa da. Alde batetik, hizkuntzaren sustapenerako lan egiten duen komunitatea behar da eta, bestetik, Administrazioaren babesa eta laguntza.\nGurera ekarriz, maiz entzun dugun legez, euskararen osasun digitala ona dela nabarmendu behar da. Hona hemen hainbat datu hori erakusten dutenak:\nMunduko hizkuntzen %5a besterik ez da erabiltzen Interneten, eta horietako bat euskara da, zeina sareko nabigazio hizkuntzen artean 44. tokian dagoen.\nTwitterreko lehenengo 33 hizkuntzen artean dago euskara.\nWikipedia 292 hizkuntzatan dago, eta horietako bat euskara da. Euskarazko Wikipedian 245.841 artikulutik gora daude egun, eta 31. postuan dago, Europar Batasunean ofizialak diren hainbat estatu hizkuntzaren gainetik.\nFacebook, Google eta beste sare sozial zein web zerbitzu ezagunetako asko (Firefox nabigatzailea, Wordpress plataforma, Moodle LMSa…) euskaraz erabiltzeko aukera dago.\nEuskaraz idatzi, nabigatu, komunikatu, jolastu eta lan egiteko aukera dugu; izan ere, horiek denak egiteko aukera eskaintzen baitute euskarara itzuli edota lokalizatutako tresnek.\nAgerikoa da, beraz, aurrerapauso handiak eta nabarmenak egin dituela euskarak azken urteetan Informazio eta Komunikazio Teknologien (IKT) alorrean eta Interneteko esparruan; hala ere, ezin da ahaztu, aurrerantzean hizkuntza bizia izango bada, euskara teknologia berrietan integratzen jarraitzeko ahalegin bateratuak egiten segitzea ezinbestekoa dela.\nIKT Batzorde-atal Berezia:\n2014ko abenduaren 1ean Euskararen Aholku Batzordearen Osokoak egindako bilkuran EABren osaera, funtzionamendua eta lan-programa aztertu zen. Horrela, 2015/2016 aldian lanean jardungo zuten batzordeak eta haien eginkizun nagusiak zehaztu ziren. IKT Batzorde-atal Bereziari dagokionez, besteak beste, honako eginkizun hauek aurreikusi ziren bilkura hartan:\nEuskarazko IKTen gaineko datuen bilketa sistematizatua antolatzeko irizpideak finkatzea.\nInterneten euskarazko edukiak areagotzeko ekimenak eta lehentasunak zehaztea.\nEuskarazko tresna teknologikoak sortu eta sustatzeko lehentasunak finkatzea.\nEuskarazko IKTen ikusgarritasuna zabaltzeko bideak definitzea.\nIKTetan euskara garatzera zuzendutako diru-laguntzen deialdia hobetzeko proposamenak aztertzea.\nTestuinguru honetan kokatu behar da Euskararen Aholku batzordearen IKT Batzorde-atalaren helburu nagusia: IKTetan eta Interneten euskararen presentzia eta erabilera areagotzeko herri-aginteei gomendioak egitea.\nHelburu nagusi hau kontutan hartuz, IKT Batzorde-atal Bereziak gaur goizean aurkeztu den dokumentua osatu du: ‘Euskarazko IKTak: gomendioak herri-aginteentzat’. Batzordeak izandako lanketa prozesu luze baten ondoren, eta lanketa honetan zehar egindako proposamen guztiak banan-banan aztertu ondoren, honako hauek dira IKT Batzorde-atal Bereziak herri aginteei egiten dizkien 12 gomendioak:\nEuskarazko Wikipedia sustatu.\nEstrategikoak diren enpresekin etengabeko harremana eta elkarlanerako bideak sustatu.\nEduki propioak sortu eta etengabe edo maiz berritzen diren kontuan izan diru-laguntzak ematean.\nAdministrazioaren diru-laguntzaz sortutako edukien Copyleft politika arautu, lizentzia libreak bultzatuz.\nEuskarazko IKTen inguruko datuak lortu (erabilera, sartzea...).\nIkus-entzunezkoen alorrean eragin.\nBideo-jokoen alorrean eragin.\nEuskaldunok gehien erabiltzen ditugun aplikazioak, CMSak, sare sozialak eta bestelakoak identifikatu eta ahalik eta azkarren itzuli/lokalizatu.\nZaintza teknologikoa ziurtatu.\nSarean euskara sustatzen ari diren ekimenak identifikatu eta bultzatu.\nPublikoa den edukia sareratu.\nHizkuntza-teknologiak garatzen lagundu eta berariazko plana garatu.\nHizkuntza Politikarako sailburuorde Patxi Baztarrikak adierazi du: “Hasieratik bertatik oso garbi esango dut: “Gomendioen Karta” hau erreferentziazko dokumentua izango da euskarazko IKTen sustapen lanetarako, eta erreferentziazko dokumentua izango da gainontzeko hizkuntza ez hegemoniko eta gutxituak IKTetan garatzeko bidean ere. Urrutira gabe, datorren astean, maiatzaren 26an, hemen Bilbon NPLDk (Hizkuntza Aniztasunaren Sustapenerako Sareak) izango duen Urteko Batzarrean dokumentu honen aurkezpena egingo da. Bertan izango dira Europako dozena bat hizkuntza komunitatetako hainbat gobernu eta elkartetako ordezkariak”.\nEta gehitu du: “Euskarak gaur egun IKTetan duen garapena da “txikiaren handitasunaren” adierazle garbia. Euskarazko IKTen hiru hitz-gako esan beharko banitu, esango nituzkeenak dira: “ibilbide orria, elkarlana eta txikiaren handitasuna”. Munduko beste hizkuntzekin alderatuta, euskarak IKTetan duen garapena aurreratua da, beste hizkuntzen eta gurearen hiztun kopurua eta estatusa kontuan hartzen baditugu. Munduko hizkuntzen pelotoian, IKTetako karreran, euskara ez dago atzealdean, alderantziz baizik; baina atzerantz geratzeko arriskua hor dago. Ez dago berez bermatuta gauden lekuari eustea edo posizio aurreratuagoak irabaztea. Eta gure helburua ez denez euskarak nola edo hala bizirautea, baizik eta hizkuntza bizia izatea, nahitaezkoa dugu osasun digitala ona izatea”.